| #### CAPUT XVIII. Quod introitus tabernaculis ab una tantum parte, id est ab oriente fuerit, ipsius autem sanctae Trinitatis, quam legimus in Apocalypsi a quatuor partibus trinae portae sint. |

| #### ####
| #### “In ea atrii longitudine quae respicit ad orientem quinquaginta cubiti erunt, in quibus quindecim cubitorum tentoria lateri uno deputabuntur, columnaeque tres, et bases totidem.” |
#### #### Patet littera, quia ab oriente introitus in atrium, et inde in tabernaculum per quindenos cubitos, ternasque hinc inde columnas porrigitur. Et videtur in hoc exemplaris sive coelestium ratio deficere. Nam ubi de coelestibus manifeste loquitur spiritus, ita praemittens: ####
| #### “Et ostendit mihi civitatem Hierusalem sanctam, descendentem de coelo a Deo habentem claritatem Dei (Apoc. XXI),” |
#### #### paulo post ita subjungit: ####
| #### “Ab oriente portae tres, ab aquilone portae tres, ab austro portae tres, et ab occasu portae tres (ibid.).” |
#### #### Hic autem ab oriente tantum in quatuor columnis introitus patet. Sequitur enim: ####
| #### “In introitu vero atrii fiet tentorium cubitorum viginti. Columnas habebit quatuor cum basibus quatuor.” |
#### #### Adde quod ab oriente captato introitu, facies introeuntis in occasum spectat, quo nihil boni significatur. Igitur quoniam et altare, ad quod primum per ipsum introitum pervenitur, totusque ordo ejus antiquari, et senescere habebat, et interiturum erat, in occasum situs ejus vergebat, portarum quoque non miranda nobis diversitas, scilicet quod in hoc typicum et umbraticum tabernaculum, ab una parte introitus patebat, per quatuor columnas velum habens altitudinis quinque cubitorum; in ipsa autem coelestia sancta, quorum hoc erat exemplar a quatuor mundi partibus eadem introeuntibus facultas per ternas, ut praedictum est, offertur portas. Nam et ille populus, qui hoc usus est exemplari, justitiam praesumit ex operibus legis; vocatio autem cunctarum gentium, ad vera tendens et coelestia sancta, solam quaerit justitiam fidei, baptismum vocantis Christi suscipiens, in nomine Patris, et Filii, et Spiritus sancti. ####  |