| #### CAPUT XVI. De eo quod dixit |

| #### ####
| #### “trans turrim gregis,” |
#### #### quis locus sit. #### Egressus inde fixit tabernaculum trans Turrim gregis. Loci hujus vel nominis aequivocatio quibusdam errorem fecit. Quidam enim arbitrati sunt locum hunc esse ubi postea templum aedificatum est, et turrim Ader turrim gregis significare, hoc est congregationis et coetus quod et Micheas propheta testatur, dicens: Et tu, turris gregis nebulosa, filia Sion (Mich. IV), etc.; illoque tempore Jacob trans locum, ubi postea aedificatum est templum, habuisse tentoria. Sed si sequamur ordinem viae pastorum, juxta Bethlehem locus est, ubi vel angelorum grex in ortu Domini cecinit (Luc. II), vel Jacob pecora pavit, loco nomen imponens, vel (quod verius est) quodam vaticinio futurum jam nunc mysterium monstrabatur. Cumque habitaret in illa regione, abiit Ruben, et dormivit cum Bala concubina patris sui. Quod illum minime latuit. Sic ille effluendo cum esset primogenitus meruit audire: Effusus es sicut aqua, non crescas, ascendisti cubile patris tui, et maculasti stratum ejus (Gen. XLIX). Similes sunt ei omnes haeretici, qui plebem Christi adulterino commaculant semine doctrinae nequam. Unde Bala, quod interpretatur inveterata, recte hoc loco concubina dicitur. Nulla enim nisi concubina inveterata haereticorum libidini sese prostituit. Nam quae legitima uxor est, id est, quae virum suum Christum agnoscit, neque seipsam ignorare, neque adulterinum concubitum admittere potest. ####  |