| #### CAPUT 18 |

| #### ####
| #### “Vobis autem dico, caeteris qui Thyatirae estis qui non cognoverunt altitudinem Satanae [quicunque non habent doctrinam hanc, etc.], quemadmodum dicunt: Non mittam super vos aliud pondus, tamen quod habetis, tenete, donec veniam.” |
#### #### Qui Thyatirae estis, inquit, quos reliqui mihi, sicut illos de quibus dixi in Elia, ubi saepe dictam Jezabel timens fugerat: ####
| #### “Reliqui mihi septem millia virorum, qui non curvaverunt genua ante Baal (III Reg. XIX).” |
#### #### Hoc ipsum namque nunc de istis caeteris, qui Thyatirae sunt, de secunda ad tertiam transiens personam, dicit verbis aliis: ####
| #### “Qui non cognoverunt altitudinem Satanae.” |
#### #### Denique fornicari et idolothyta manducare, sicut genua curvare, altitudinem Satanae cognoscere est. Cognoscere vero approbare est. Altitudo autem Satanae quam nunc percutit, illa est superbia ejus, qua similis esse Altissimo contendit, exigendo sibi in idolis sacrificari, cum soli Altissimo debeatur ut sacrificetur illi. Hanc ejus altitudinem cognoverunt, id est, approbaverunt et illi, qui tunc sub illa Jezabel curvaverunt genua ante Baal, et isti qui nunc Thyatirae, docente ista muliere, fornicati sunt, et manducaverunt idolothyta, non cognoverunt, qui manducare noluerunt, quemadmodum illa septem millia virorum qui genua non curvaverunt. Non vera est altitudo illa, sed esse eis videtur, qui amant et mirantur aurum et argentum in simulacris gentium, et idcirco mirantur simulacra gentium, quia sunt aurum et argentum, quia exquisita et artificiosa opera manuum hominum, et ipsi curiosi sunt, inde accipientes responsa daemonum. Idcirco cum dixisset ####
| #### “altitudinem Satanae,” |
#### #### recte addidit, ####
| #### “quemadmodum dicunt.” |
#### #### Ac si diceret: Non dico altitudinem Satanae quemadmodum est, sed quemadmodum stulti admiratores dicunt: ####
| #### “Vobis dico, inquit, vobis caeteris, qui Thyatirae estis,” |
#### #### quos mulier illa non docuit aut seduxit. ####
| #### “Non mittam super vos aliud pondus, tantum quod habetis, tenete, donec veniam.” |
#### #### Jam quidem, inquit, pondus habetis, jam poenam vestram sustinetis, dum Jezabel docet et seducit, dum servi mei seducti fornicantur, et manducant de idolothytis, et vos prohibere non audetis, timore pressi, imbelles et infirmi. Ipse timor quem sapientes quoque hujus saeculi passionem reputant, pondus vobis est, pondus servitutis, pondus infirmitatis. Non estis fortes, non estis liberi, ut ille Elias fuit, qui nihil in saeculo habuit, neque habere cupivit, nihil perdere timuit. Pro nullo gavisus est commodo saeculari, pro nullo doluit incommodo temporali, et idcirco fortis, et expeditus regem redarguit, prophetas Baal occidit (III Reg. XVIII). Semel tantum timuit minas Jezabel, et fugit, sed non sic timuit, aut fugit, quin rediret, et palam nuntiaret in verbo Domini, quod canes comederent Jezabel (III Reg. XIX). Vos pondus quod habetis, sub quo laboratis, et onerati estis (Matth. XIX), tenete, donec veniam, aut cum evangelica perfectione venire vos faciam, ut sequamini me, et omnibus relictis verbum Dei annuntietis, vendita tunica, gladium ematis, ut neminem praeter Dominum timeatis (Matth. XIX, Luc. XXII). Interim pondus istud teneatis vobis portantibus, et sub pondere gementibus, vestrumque dolorem, quem habetis pro his qui seducuntur, silentio consumentibus, aliud pondus non imponam vobis, non aggravabo sententiam, quia tacetis per metum, non per consensum, per infirmitatem, non per malitiam. ####
| #### “Qui vicerit, et custodierit usque in finem opera mea, dabo illi potestatem super gentes, et reget illas in virga ferrea, et tanquam vas figuli confringentur.” |
#### #### In isto gradu vincere, est omnes, quae infirmum faciunt hominem; passiones superare, gaudium, timorem, spem atque dolorem, de animo propellere atque fugare, id est, saeculo non gaudere, saeculum non timere, saecularia non sperare, pro saecularibus non dolere. Nimirum qui talis est, qui omnes carnis affectus, et istas vincit passiones, et ita custodit opera Domini usque in finem, id est, usque in perfectionem, iste dignus et idoneus est qui praesit, qui aliorum ductor et rector sit, et imperet atque cogat tirones ad militiam Domini. Ait ergo: ####
| #### “Dabo illi potestatem super gentes,” |
#### #### id est, mea ordinatione fiet Magister eorum, qui si absque magisterio sint, gentes sunt, id est, gentiliter vivunt; quia, quamvis conversi ad fidem, pro mala tamen consuetudine ad iterandam gentilium vitam proni sunt. Et reget illas in virga ferrea, id est, recta et severa justitiae disciplina, quae non cito flectatur in gratiam vel odium, quia vicit haec, quia praedictarum est victor passionum, bonumque habet zelum, nunquam odiendo hominem et amando vitium, sed semper amando hominem et odiendo vitium. Haec enim in rectore Ecclesiae animi rectitudo, ####
| #### “virga ferrea,” |
#### #### id est, fortis et recta disciplina est. Proinde sequitur: ####
| #### “Et tanquam vas figuli confringentur.” |
#### #### Recte namque qui ejusmodi est, corripientem subditi pro culpis suis verentur, et cadunt in facies suas, atque sedenti subjiciuntur, non habentes quid contra loquantur, auctoritate constricti boni spiritus qui in illo loquitur, et sicut vas figuli confractum non potest continere aquam, sic illi conterriti, et excusare non valentes, vel abscondere, culpam propriam confitentur. Alioquin majorem vim experirentur, sicque judiciali anathematis lapide omnino confringuntur, ut non remaneat ex eis saltem testa, in qua portetur igniculus ####  |