| #### CAPUT 2 |

| #### #### Et quasi quaereres quomodo congregare se dicat claudicantem, et quomodo colligere ejectam sive afflictam, ponam, inquit, claudicantem in reliquias, et eam quae laboraverat in gentem robustam. Ut dictum, ita et factum est; quia claudicantem Israel evangelica gratia non plenarie collegit, sed in reliquias posuit, id est de illo reliquias assumpsit, de quibus et Apostolus seipsum esse contestatur his verbis: Nunquid repulit Deus populum suum? Absit. Nam et ego Israelita sum, ex semine Abraham, de tribu Benjamin (Rom. XI). Et subinde: Quid dicit Heliae divinum responsum? Reliqui mihi septem millia virorum qui non curvaverunt genua ante Baal. Sic ergo et in hoc tempore reliquiae secundum electionem gratiae salvae factae sunt (ibid.). Item: Esaias autem, inquit, clamat pro Israel: Si fuerit numerus filiorum Israel tanquam arena maris, reliquiae salvae fient (Isai. X). ####  |