| #### CAPUT 20 |

| #### ####
| #### “Nam et Pater tales quaerit, qui adorent eum.” |
#### #### Crede mihi, inquit, quia jam illa ####
| #### “hora venit, et sic Patrem adorabunt veri adoratores.” |
#### #### Nam ecce nunc inpraesentiarum tales quaerit Pater, qui adorent eum; quaerit accensa lucerna, quaerit diligenter domo eversa (Luc. XV). Ecce lumen Divinitatis suae posuit in testa carnis humanae, et a sanctuario suo incipiens domum suam evertit, falsos adoratores ejiciendo, quia domum suam (quae domus orationis est) facerent speluncam latronum (Matth. XXI), et exinde quaerit per totum mundum veros adoratores, qui adorent eum, non in carne, sed in spiritu; non in latrocinio, sed in veritate. Evertetur templum et civitas Jerosolymorum (Matth. XXIV), non stabunt luci et delubra Gentilium, dividentur contra se familiae populorum, rumpentur foedera cognatorum, duo in tres, et tres in duos seperabuntur, filia adversus matrem, et nurus adversus socrum (Matth. X); et sic omnimoda commotione domo eversa, tales procul dubio Pater inveniet qui adorent eum. Non tales factos inveniet qui adorent eum, sed inveniet in lucis et in delubris idolorum, quos tales faciat, ut adorent eum. Nam idololatras inveniet rapaces, ebriosos, fornicarios, caeterisque vitiis obsessos, sed abluet eos, sed sanctificabit eos in spiritu suo et in veritate sua (I Cor. VI). ####
| #### “Non congregabo, inquit, conventicula eorum de sanguinibus, nec memor ero nominum eorum per labia mea (Psal. XV).” |
#### #### Idololatrae sive fornicarii nominabantur, sed vocabit eos nomine alio, in quo qui benedictus est, benedicetur super terram (Isa. LXV). Dicis: Quare tales Pater quaerit adoratores? quare neque in monte hoc, neque in Jerosolymis adorabimus Patrem? Audi quod sequitur: ####  |