| #### CAPUT 7 |

| #### ####
| #### “Et deficiente vino, dixit Mater Jesu ad eum: Vinum non habent.” |
#### #### Optat beata Dei genitrix convivantibus fieri janua coelestis beneficii, ne illorum devotio, qui se invitaverant, fructu suo careret, neve bilaritatem praesenti rei competentem, importuna penuria contristaret. Credendum namque est, quod pia devotione Dominum Jesum matremque ejus, ac discipulos invitaverint; praesertim, cum famam illorum, quae de ipso dici jam coeperant, non ignorare possent. Nam et ex eodem vico erat Nathanael, qui die praecedenti illum agnoscens, dixerat: ####
| #### “Rabbi, tu es Filius Dei, tu es Rex Israel.” |
#### #### Unde et signanter Evangelista cum dixisset: ####
| #### “Nuptiae factae sunt in Cana Galilaeae, et erat mater Jesu ibi,” |
#### #### distincte subdidit: ####
| #### “Vocatus est autem et Jesus et discipuli ejus ad nuptias.” |
#### #### Ut intelligas jam impletis nuptiis discumbentium, jam confidentibus convivis, consulto factum esse, ut vocaretur et Jesus, tanquam homo sanctus, velut propheta magnus, cujus benedictio posteritati nubentium, vel toto coetui convivantium profutura frustra non speraretur. Igitur beata Virgo, ut illorum, qui se invitaverant, remuneret devotionem, sciens in carne sua quam pepererat, rerum omnium creatricen: habitare Dei virtutem, dicit Filio suo, Deo suo: ####
| #### “Vinum non habent.” |
#### ####  |