| ### LIBER PRIMUS. ###  |

| #### CAPUT 1 |

| #### #### CHRISTIANUS. Ego, baptizatus in nomine Patris et Filii et Spiritus sancti, maculam peccati originalis, reatum inobedientiae primi hominis in memetipso dilui; et contra cibum ligni vetiti, quod idem primus homo comedit, corpus et sanguinem Christi de ligno crucis, Deo dante, suscepi, comedensque ac bibens gratiam et gloriam consequor adoptionis filiorum Dei. #### JUDAEUS. Ego, circumcisus circumcisione quam Deus Abraham, Deus Isaac, Deus Jacob auctoritate sua tradidit, primogenitus sum filius, quemadmodum Deus ipse ad Pharaonem dicit: Filius meus primogenitus Israel, dixi tibi: Dimitte filium meum ut serviat mihi; et noluisti dimittere eum. Ecce ego interficiam filium tuum primogenitum (Exod. IV). ####  |