| #### CAPUT 32 |

| #### ####
| #### “Desideria patris vestri vultis facere.” |
#### #### Ita nemo in illa gente erat, qui putaret ad se pertinere quod dicebat: ####
| #### “Vos ex patre diabolo estis.” |
#### #### Hac etenim causa posita, non sine auctoritate Scripturae talibus filiis Abrahae veritas hoc dixit. Si enim qui contra sanguinem Naboth Jezraelitae falso testificati sunt, recte filii diaboli dicti sunt, sicut scriptum est praedicaverunt jejunium, et sedere fecerunt Naboth inter optimates populi, et adductis duobus viris filiis diaboli fecerunt eos sedere contra eum (III Reg. XXI). At illi, scilicet ut viri diabolici, dixerunt contra eum testimonium coram omni multitudine, quanto magis isti recte filii diaboli dicendi erant, qui et hominem longe, imo incomparabiliter meliorem quam Naboth, interficere quaerebant, et adhuc ####
| #### “Deum patrem suum dicebant;” |
#### #### nec ista ergo talis enuntiatio calumniae patebat quam de causa similis sacrae Scripturae auctoritas dudum promulgaverat. Nec dubium quin, sicut naturalis ratio ultro quoque praesentit, majoris irae sit, dici vel esse filium diaboli quam servum peccati, unde supra dixit: ####
| #### “Qui facit peccatum, servus est peccati.” |
#### #### Nam omnis quidem filius diaboli servus est peccati; non autem omnis servus peccati proprie dicitur filius diaboli. Etenim cum ####
| #### “omnis qui facit peccatum servus est peccati,” |
#### #### differt tamen plurimum, utrum optet liberari quis et pro hoc supplicet liberatori, an ipsum peccatum diligat et conditiones libertatis oderit, sicut econtra non parum differt, utrum timore poenae, an timore justitiae bonum opus faciat quis. Itaque, sicut majoris est gratiae dici vel esse filios quam servos Dei, sic econtra majoris est irae, quod nunc Veritas ait inimicis suis: ####
| #### “Vos ex patre diabolo estis,” |
#### #### quam quod supra dixit: ####
| #### “Omnis qui facit peccatum, servus est peccati (I Joan. III).” |
#### #### Proinde sicut hi quorum de cordibus perfecta charitas foras misit timorem, recte nominantur et sunt filii Dei; sic econtra istis, quia diligenter faciunt iniquitatem, odientes et interficere quaerentes Liberatorem, recte dicitur: ####
| #### “Vos ex patre diabolo estis,” |
#### #### quia videlicet illi, non tantum peccatum faciendo obsequimini ut servi, sed et peccatum vestrum defendendo, libenter adhaeretis ut filii, et desideria ejus vultis facere, scilicet ad modum filiorum qui libenter exquirunt ut faciant quod patri suo sit delectabile. Et quaenam sunt ejus desideria? ####  |