| #### CAPUT VII. De cultu filiorum Caath, et quid sit mystice quod ait, |

| #### ####
| #### “ut portent involuta, ut non tangant vasa sanctuarii, ne moriantur.” |
#### #### (CAP. IV.) ####
| #### “Hic est cultus filiorum Caath: Tabernaculum foederis, et Sanctum sanctorum ingredietur Aaron et filii ejus, quando movenda sunt castra, et deponent quod pendet ante fores, involventque eo arcam testimonii, et operient rursus velamine hyacinthinarum pellium.” |
#### #### Ac deinceps: ####
| #### “Cumque involverint Aaron et filii ejus sanctuarium, et omnia vasa ejus, in commotione castrorum, tunc intrabunt filii Caath, ut portent involuta, et non tangant vasa sanctuarii, ne moriantur.” |
#### #### Magna cultus divini reverentia, magna et severa disciplina. ####
| #### “Aaron, inquit, et filii ejus intrabunt, ipsique disponent opera singulorum, et divident quae portare quis debeat. Alii nulla curiositate videant quae sunt in sanctuario priusquam involvantur, alioquin morientur.” |
#### #### Ergo secundum hanc normam sacerdotes hodieque legitimi sunt hi tantum, quibus pro merito electionis secreta sua Deus credidit, qualibus in Evangelio suo Salvator dicit: ####
| #### “Vobis datum est nosse mysterium regni Dei, caeteris autem in parabolis (Matth. XIII).” |
#### #### Ipsi arcam testimonii mensam propositionis, thuribula, et mortariola, cyathos quoque et crateras ad libamina fundenda, candelabrum cum lucernis et forcipibus suis, emunctoriis et cunctis vasis olei, necnon et altare aureum, omniaque vasa quibus ministratur, in sanctuario contrectent manibus, et involvant palliis hyacinthinis, atque coccineis, filii autem Caath involuta portent, et non tangant, ne moriantur, id est, illi mysteria incarnationis, nativitatis, passionis, resurrectionis Christi Filii Dei, adventus quoque Spiritus sancti, libero intuitu oculorum cordis, quos Deus illis aperuit, aspiciant, et ore sacro contrectent, pulchrisque litteris adornent. Isti autem au liant, vel exposita ab illis legant. Isti, inquam, quibus datum est regnum Dei audire in parabolis, et ipsi non audeant expositores vel auctores esse, ne labantur in haeresim. Portent, inquam, minus eruditi, aut vasa sacra cum filiis Caath, aut cortinas tabernaculi, et tectum foederis, cunctaque tentoria cum Gersonitis, aut tabulas testimonii, et vectes ejus, columnas, et bases earum; columnas quoque atrii per circuitum cum basibus, et paxillis, et funibus suis, id est aut, si possunt, mystica legant, exposita valenter a Patribus orthodixis, aut, si non possunt, legant alii, vel praedicent historicorum novorum, vel antiquorum facta, alii moralia sanctorum praecepta, in quibus infirmis circa fidem minus est periculi. ####  |