| #### CAPUT 17 |

| #### #### CHRIST. Plane scimus quia multis gentibus sua mala nuntiabantur, suum vae Assyrio, suum onus Babyloni, suum onus Aegypto, caeterisque gentibus, quas enumerare longum est; sed illud non erat praedicari gentibus benedictionem seminis Abrahae. Aliud erat prophetam, in angulo judaici domatis, sedendo calamo suo, litteris unius Hebraicae linguae, de gentibus quibuslibet ventura praescribere; aliud apostolos ad gentes ire, et omnibus linguis praedicare poenitentiam, et remissionem peccatorum in nomine seminis Abrahae. #### JUD. Et propheta Jonas ad gentes ivit; ad civitatem caput Assyriorum, Ninive, missus est, et praedicavit. ####  |