| #### CAPUT 2 |

| #### #### Verba ergo ipsa quae fiunt hujusmodi: Nunc jam, Domine, per coronam martyrii cum fratribus meis servis tuis suscipe me. Juvant, fateor, dulcemque mihi faciunt hanc ollam spei meae, quia videlicet per coronam martyrii, idem est ac si dicam per victoriam testimonii, licet magis testimonium perlatum usque ad effusionem sanguinis, Graeco nomine martyrium, propter insigne significationis ad augendum appellari complacuerit. Porro testimonium Veritati quicunque perhibent certissime ab ipsa sunt veritate coronandi, quae et cum ipsis fratribus meis, servis suis, me suscipere et adnumerare dignetur, testimonium sibi perhibentem voce et litteris. Inter eos tibi et omnibus sit pars in isto, et omni bono et fideli sermone Domini, per quos Christo suffragante animae meae, et quodammodo dicente: Bonum opus operata est in me; praevenit enim corpus meum ungere in sepulturam (Marc. XIV), videlicet non jam meam, sed suam, licuit et vacavit mihi utcunque et ubicunque coeptum opus triennio perficere, quod sancta Trinitas, cui dicavi illud, dignetur in odorem suavitatis acceptum habere. ####  |