| #### CAPUT 39 |

| #### ####
| #### “Susceperunt autem Jesum, et eduxerunt.” |
#### #### Aviditatem suscipientium, per Psalmistam ipse exprimens, ####
| #### “Susceperunt me, inquit, sicut leo paratus ad praedam, et sicut catulus leonis habitans in abditis (Psal. XVI).” |
#### #### ####
| #### “Et bajulans sibi crucem, exivit in eum qui dicitur Calvariae locum, Hebraice autem Golgotha, ubi crucifixerunt eum.” |
#### #### Exiit quidem, sed non pervenit ad locum bajulando ipse sibi crucem. Angariaverunt enim praetereuntem Simonem quemdam patrem Alexandri et Rufi, ut tolleret crucem post eum (Matth. XXVII; Marc. XV). ####
| #### “Exeamus ergo, inquit Apostolus, ad eum extra castra, improperium ejus portantes (Hebr. XIII).” |
#### #### Et non, sicut ille Simon, qui portavit quidem post eum crucem, sed ipse crucifixus non est, sed ita crucem ejus tollamus, ut nosipsos cum vitiis et concupiscentiis crucifigamus (Galat. V), et cum tempus vel causa postulat, ejus qui passus est, pro nobis, relinquens nobis exemplum, vestigia sequamur (I Petr. II). Calvariae, locus erat damnatorum, dictus Calvariae locus, a capitibus eorum qui ibi puniebantur, ubi crucifixerunt eum. ####
| #### “Et cum eo duos hinc et inde, medium autem Jesum.” |
#### #### Ita juxta prophetam, ####
| #### “cum sceleratis reputatus est (Isa. LIII).” |
#### #### imo et tanquam sceleratorum maximus, in medio crucifixus est. Verumtamen ipsa crux, non solum tormentum judicati, sed judicati quoque jam quoddam tribunal exstitit. Alterum namque illorum sceleratorum, sicut Lucas manifestissime edisserit, misericorditer assumpsit, alterum juste reliquit. ####  |