| #### CAPUT VIII. Quod singula eorum, quae Dominus passus est, aliquid mystice significent. |

| #### #### Consideremus ea quae in passione sua pertulit Dominus noster, et inveniemus alia quaedam, quae nos spiritualiter amplius aedificent, per illa significari. Nam non solum quae gessit, et quae pati voluit, sic disposuit, ut cum interiora perspexeris, si exteriora haec attendas, sic utrobique consonam invenies similitudinem, quomodo ex qualitate seu ex proprietate figurarum vel apicum, eamdem scriptoris manum diversis in locis recognoscis. ####  |