| #### CAPUT XXXIII. De manipulo. |

| #### #### Manipulus quem in brachio sinistro gestat subdiaconus, dextro vacante, ut expeditum sit ad administrandum, illud nobis innuit, quod si timentes securim judicii aeterni; quae jam ad radices arborum posita est, ut omnis arbor, quae non facit fructum bonum, excidatur, et in ignem mittatur (Matth. III), praedictam poenitentiam susceperimus, et dignos poenitentiae fructus fecerimus, manipulos justitiae reportabimus, juxta illud: ####
| #### “Euntes ibant et flebant, mittentes semina sua. Venientes autem venient cum exsultatione, portantes manipulos suos (Psal. CXXV).” |
#### #### Fimbriae vero manipuli, vel stolae, vel cujuslibet sacrae vestis perseverantiam significant eorumdem bonorum operum, vel completionem morum, quia fimbria est ulterior pars vestis. His fimbriis gloriosa in psalmo circumamicta est filia regis (Psal. XLIV), sicut talari tunica filius accrescens et decorus erat inter fratres suos Joseph (Gen. XXXVII). ####  |