| #### VERS. 6. |

| #### #### Mane semina semen tuum, et vespere ne cesset manus tua; quia nescis quid magis oriatur, hoc aut illud: et si utrumque simul melius erit. Quem mittit Salomon ad serendum mane et vespere semen suum, ipsum mittit Dominus Jesus mane ad putandum vineam. Quod Salomon dicit, non cesset manus tua, hoc Dominus undecima vacantibus ait: Quid hic statis tota die otiosi? (Matth. XX.) Mane somniat, et mane colit putando vineam, quicunque Deo famulatur a primo mane aetatis. Sero seminat et sero colit fodiendo vineam, qui nihil servit matutino vitae tempore, sed postremo vitae tempore reversus ad se et ad cor suum, quam tarde et sero fructum bonum sibi quaerit, ita redimendo tempus donec vitae terminet horam. Qui a mane tulerunt pondus diei et aestus (ibid.), dicit Dominus. Erunt primi novissimi, et novissimi primi (ibid.). Sic et Salomon modo dicit: Mane semina semen tuum, et vespere ne cesset manus tua. ####  |