| #### CAPUT XXIII. De lepra vestium, et quod leprosa vestis sit comburenda, id est scriptura haeretica penitus auferenda. |

| #### ####
| #### “Vestis lanea sive linea, quae lepram habuerit in stamine sive sub tegmine, aut certe pellis, vel quidquid ex pelle confectum est, si alba vel rufa macula fuerit infecta, reputabitur lepra, ostendeturque sacerdoti. Qui consideratam recludet septem diebus, et die septimo rursus aspiciens, si crevisse deprehenderit, lepra perseverans est, pollutum judicabit vestimentum et omne in quo fuerit inventa, et idcirco comburetur flammis.” |
#### #### Vestis lanea, sive linea, aut certa pellicea, vestis, inquam, quaelibet leprosa perversa est haeretici scriptura arte texta vel consuta sive grossiori, ut linea, sive subtiliori eloquio, ut linea, sive de Platone, caeterisque philosophis Deo mortuis, sumpta ut vestis pellicea, de mortuis utique animalibus contracta. Itaque si maculam habuerit albam vel rufam, id est si quidpiam discrepuerit ab universitate Scripturarum, sive humili, sive grandiloquo sermone, ####
| #### “lepra,” |
#### #### scilicet haeretica perfidia ####
| #### “reputabitur” |
#### #### ab eo qui legerit vel audierit, ####
| #### “ostendeturque sacerdoti,” |
#### #### viro videlicet verum Scripturarum sensum atque judicium habenti, cui, qui non ostenderit, tanquam pro consensu damnabilis erit. ####
| #### “Qui consideratam recludet septem diebus,” |
#### #### id est, non temerarium proferet judicium, sed conferet cum omni auctoritate Scripturarum, ####
| #### “et si lepram crevisse,” |
#### #### id est, si vere haeresim esse ####
| #### “deprehenderit, comburetur flammis.” |
#### #### Nullo enim modo melius aut citius haeretica scriptura de memoria perit. Comburetur itaque leprosa vestis, scilicet prava scriptura flammis visibilibus, nam leprosus scriptor insanabilis, scilicet haereticus impoenitens, cremabitur flammis inexstinguibilibus, flammis aeternis, flammis gehennalibus. Quo contra vestis illa, quam operata est mulier sapiens, quaesivit enim lanam et linum, et operata est consilio manuum suarum, vestiet virum illius nobilem, dabiturque ei de fructu manuum suarum, et laudabunt eam in portis opera ejus (Prov. XXXI). ####
| #### “Quod si eam viderit non crevisse,” |
#### #### id est, putaverit haeresim non esse, et id quod pravum sonat bono sensu accipi posse, ####
| #### “praecipiet, et lavabunt id in quo lepra est,” |
#### #### id est, praedicabit vel exponet coram omnibus illum verbi sensum, qui sanus vel utilis est. ####
| #### “Et cum viderit faciem pristinam non reversam,” |
#### #### id est, nihil prodesse lectoribus sive auditoribus sanam interpretationem suam, ####
| #### “igne comburet,” |
#### #### ut praedictum est. ####
| #### “Sin autem obscurior fuerit locus leprae, postquam vestis est lota, abrumpet eum, et a solido dividet,” |
#### #### id est, si cum in uno capitulo error sit aut haeresis, multa fidelia sive utilia sunt in toto corpore voluminis, dempto vitio, caetera reservabit, quod facere nonnulli conati sunt de libris Origenis. ####
| #### “Quod si ultra apparuerit in his locis quae prius immaculata erant, lepra volatilis et vaga est,” |
#### #### id est, si ultra de illis quoque scriptorum locis, quae prius videbantur innoxia, dissensiones ortae et facta fuerint scandala, debent igne comburi, videlicet eo quod plus simplicibus obsint quam prosint sapientibus et discretis, cum sufficiant scripta probatae fidei. ####
| #### “Si cessaverit,” |
#### #### id est, si dissensio vel turbatio legentium ratione sedari potuerit, ####
| #### “lavabit ea, quae pura sunt secundo” |
#### #### id est, defendet vel commendabit ea quae catholica sunt iterato testimonio, ####
| #### “et munda erunt,” |
#### #### authentica permanebunt. ####  |