| #### VERS. 7. |

| #### #### ####
| #### “Verumtamen,” |
#### #### subaudi licet tanto me inferior sis, ####
| #### “miraculum meum non te terreat.” |
#### #### Quid dixerit ipse exponit subdendo: ####
| #### “Et eloquentia mea non sit tibi gravis,” |
#### #### id est quamvis mirabilis, imo quoddam miraculum, ####
| #### “eloquentia mea non te terreat, non sit tibi gravis.” |
#### #### Notandum quod, cum Paulus dicat: ####
| #### “Rogo vos, fratres, ut sufferatis verbum solatii, etenim perpaucis scripsi vobis (Hebr. XIII);” |
#### #### similiterque in caeteris dictis suis de magnis humiliter sentiat, qui mos est omnibus sanctis, iste de minimis se inaniter erigit, tamque distincti prodeunt sapores fructuum ex diversa radice cogitationum. ####
| #### “Non sit, inquam, tibi gravis;” |
#### #### et, quantumcunque gravis sit tibi, vel terreat te, causa nunc poscit ut tibi debeat eloquentia mea respondere. ####  |