| #### CAPUT VIII. De vigiliis nocturnis. |

| #### #### Vigilias nocturnas, de quibus et Propheta: ####
| #### “Media, inquit, nocte surgebam ad confitendum tibi (Psal. CXVIII),” |
#### #### item evangelicae nobis gratiae claritas magnificentius instituit. Nam Dominus noster, media nocte de Virgine natus (Luc. II); itidem, ut Samson quondam obsessus ab Allophylis (Jud. XVI), media nocte confractis portis inferi surrexit a mortuis (Matth. XXVIII). Media nihilominus nocte venturus asseritur (Matth. XXV), in similitudinem Aegyptii temporis, quando pascha celebratum est, et exterminator venit, et Dominus super tabernacula transiit, et in typum nostrarum frontium sanguine agni postes consecrati sunt (Exod. XII). ####
| #### “Unde reor, inquit beatus Hieronymus, traditionem apostolorum permansisse, ut die vigiliarum Paschae ante noctis medium dimittere non liceat populos exspectantes adventum Christi, et postquam advenerit illud tempus, securitate praesumpta. festum cunctos agere diem.” |
#### ####  |