| ### LIBER NONUS. ###  |

| #### CAPUT 1 |

| #### #### CAP. XIV. ####
| #### “Et vidi et ecce Agnus stabat supra montem Sion, et cum illo centum quadraginta quatuor millia habentes nomen ejus, et nomen Patris ejus scriptum in frontibus suis.” |
#### #### Quo nunc eamus, quo sermonis cursum dirigamus, septem spirituum Domini lucidus ordo eominus ostendit, quem proposuimus sequi, sine quo nihil nos videre, et nusquam rectum tenere tramitem nos posse sumus arbitrati. Neque enim frustra gratiam et pacem a septem spiritibus qui in conspectu throni Dei sunt, Joannes iste in initio voluminis septem scribit Ecclesiis. Est autem in ordine spirituum eorumdem secundum propheticum Isaiae praeconium quintus scientiae spiritus (Isa. XI), sequens illum cujus magnalia praecedenti visione spectavimus, in praeliis martyrum, scilicet fortitudinis spiritum, quorum videlicet praeliorum summum vel novissimum certamen erit illud quod per semetipsam faciet bestia prima, cujus paulo ante computavimus numerum, quae nimirum bestia Antichristus erit, qui in suo tempore revelandus est. Igitur quo nunc camus, nescimus, sed iste lucidus, ut jam dictum est, spirituum ordo ducit nos, ut recapitulationem hic fieri perpendamus, et ea quae in hoc mundo gessit sanctus scientiae Spiritus ab hoc loco contemplemur, ubi supra montem Sion stans conspicitur Agnus. Nam ubi primum scientia Dei dari coepit vel scribi, illic et Agnus Dei Christus coepit figurari. Etenim ubi primus scientiae Dei scriptor legem scripsit Moyses, illic agnus in typum Christi immolari coeptus est, et sanguine ejus signati sunt postes filiorum Israel (Exod. XII). Proinde et in istis centum quadraginta quatuor millibus cantantibus quasi canticum novum ante sedem, et ante quatuor animalia et seniores, et in quatuor angelis volantibus per medium coeli, et habentibus Evangelium aeternum, quorum quartus ipse est Joannes qui dixit: ####
| #### “Et audivi vocem de coelo dicentem: Scribe: Beati mortui qui in Domino moriuntur!” |
#### #### et in septem phialis septem angelorum, in istis, inquam, omnes scientiae coelestis, id est, sanctae Scripturae constructores sive conscriptores intelligimus, et secundum istos sive secundum istorum studia, mirabilem sanctum scientiae Spiritum praedicare ingredimur. ####
| #### “Et vidi, inquit, et ecce Agnus stabat supra montem Sion.” |
#### #### Visio ista Joannis oculum a fine saeculorum, ubi paulo ante viderat bestiam sive malignum bestiae caput Antichristum gladio damnationis aeternae percussum, sursum reducit ad principia saeculorum, scilicet ad tempora promissionis vel fidei patriarcharum, unde recapitulationes istae omnes currunt atque recurrunt. ####  |