| #### CAPUT 33 |

| #### ####
| #### “Simon Petrus, cum audisset quia Dominus est, tunica succinxit se, erat enim nudus, et misit se in mare.” |
#### #### Non ipse dilectus discipulus, qui dixerat: ####
| #### “Dominus est” |
#### #### sed Petrus qui habebat cingi et duci quo nollet, ####
| #### “tunica succinxit se, et misit se in mare.” |
#### #### Olim miserat se in mare, et ambulaverat super aquas, ut adveniret ad Jesum super aquas ambulantem solum, sed videns ventum validum venientem, timuit, et in ipso timore suo pene submersus est. Nunc autem stante Domino in littore, sponte se idem mittit in mare, et non timet, nihilque periculi passus est. Quid est hoc, nisi quia tempestate Judaica quam Dominus superambulans vicit, Petrus negaturus erat, timore mortis, et nunc fortiter agere habebat in fluctibus Romani imperii in magna tempestate saevi Neronis? Bene ergo, qui ante passionem Domini timuit, et pene mersus, nunc post ejus resurrectionem mittens se in mare, pervenit ad portum feliciter. ####  |