| #### CAPUT 17 |

| #### ####
| #### “Nemo tamen palam loquebatur de illo propter metum Judaeorum.” |
#### #### Nemo, inquit, videlicet eorum qui dicebant: ####
| #### “Quia bonus est,” |
#### #### palam loquebatur de illo propter metum Judaeorum, scilicet eorum qui dicebant, ####
| #### “Non, sed seducit turbas.” |
#### #### Et notandum quod cum hi pariter atque illi Judaei sint, eos tamen qui Dominum quaerebant interficere, tam hic quam in omnibus persecutoribus ejusdem Domini nostri, evangelista Judaeos appellare consuevit, ad distinctionem turbae, quae vel ipsum consequebatur, vel adversus eumdem nihil iniquum moliebatur. Quorum causa ut manifestior fiat, sciendum et illud est quia tribus significationibus recte hoc Judaeorum nomen aequivocari, et hanc esse deterrimam, quam hoc loco evangelista vult intelligi. Dicuntur enim recte Judaei, quicunque sunt confessores veritatis, videlicet secundum interpretationem hujusce nominis. Judaeus enim confessor interpretatur. Unde divinitus provisum non dubitamus, ut haec Domini causa crucifixi super caput ejus scripta, Graece, Hebraice et Latine poneretur: ####
| #### “Jesus Nazarenus, rex Judaeorum (Joan. XIX),” |
#### #### quia maxime tribus illis linguis testimonia sua personat per totum orbem catholica fides Christianorum confessorum, contraria huic intellectui significatione Judaeos dicimus istos incipientes malignos, homicidas, effusores sanguinis Christi, qui usque hodie maledicunt Christum in synagogis suis, haereditariam a parentibus suis super se portantes eumdem sanguinem Christi. Dicimus enim eos Judaeos, non quia sunt, sed quia Judaeos se esse dicunt, mentientes, cum sint in synagoga Satanae (Apoc. III). Media significatione, id est, quae nec bona, nec mala sit; nam in Christo Jesu nec circumcisio, nec praeputium nec gentilis, nec Judaeus, sed sola fides requiritur (Galat. V). Media, inquam, significatione Judaeos dicimus omnes, quicunque carnali generatione sunt Judaici generis, simulque eos qui cum essent Benjamine stirpis remanserunt in parte Davidici regni, ad quorum distinctionem caeteri Israelitae dicti sunt Samaritani, quibus, ut in hoc evangelista dictum est, non coutebantur Judaei. Qua significatione hic appellatos esse Judaeos non conceditur in hoc multo murmure turbarum, cum, ut praedictum, illi quoque fuerint Judaei, quorum nemo palam loquebatur de illo propter metum Judaeorum. Sequitur: ####  |