| #### Psalmus 56. |

| #### Psalmi quinquagesimi sexti titulo Spiritus sanctus dicit: ####
| #### “In finem, ne corrumpas, ipsi David, in tituli inscriptione cum fugeret a facie Saul, in spelunca (I Reg. XXII).” |
#### #### Inscriptio tituli nostri David, qualis sit, dictum jam est, et omnes noverunt: ####
| #### “Jesus Nazarenus rex Judaeorum. ” |
#### #### O tu ergo quicunque fugis a facie Saul, a facie diaboli, vel mortis, aut cujusque vitii, verbi gratia, juxta Apostolum dicentem: ####
| #### “Fugite fornicationem (I Cor. VI),” |
#### #### nec corrumpas hunc titulum, imo ne corrumpas teipsum destruendo in te quod dicitur rex Judaeorum. Quid enim est, rex Judaeorum, nisi rex confessorum? Confitere igitur peccata tua, ut sis regis hujus regnum, et dic secundum ejus exemplum, sperans in Jesum Nazarenum, id est Salvatorem sanctum regem tuum. ####
| #### “Miserere mei, Deus, miserere mei, quoniam in te confidit anima mea. Et in umbra alarum tuarum sperabo, donec transeat iniquitas.” |
#### #### Quod est dicere, juxta Apostolum: Tandiu pugnabo contra legem quae est in membris meis, donec veniat, quae me liberet de corpore mortis hujus, gratia Dei; quae cum venerit, dices: ####
| #### “Misit Deus misericordiam suam et veritatem suam, et eripuit animam meam de medio catulorum leonum.” |
#### #### Subauditur, quomodo eripuit caput meum, regem meum, de medio filiorum hominum, quorum dentes arma et sagittae fuerunt. |