| #### CAPUT X. Quid ante thalamos margo cubiti unius, et quid thalami sex cubitorum, et quid latitudo a tecto usque ad tectum viginti quinque cubitorum. |

| #### ####
| #### “Et marginem ante thalamos cubiti unius, et cubitus unus finis utrinque. Thalami autem sex cubitorum erant hinc et inde.” |
#### #### ####
| #### “Marginem ante thalamos” |
#### #### intelligimus proeminentiam tecti ultra parietem eminentis. Hic erat ####
| #### “cubiti unius,” |
#### #### quo nimirum cubito, mediator Dei et hominum Christus, intelligitur, quasi ultra thalamorum parietes proeminens, dum foris humanae formae, quam suscepit, electis omnibus angelis sive hominibus beatam semper praesentat visionem. Intus in interiore homine illa est voluptas, quae per thalamos intelligitur, quia divinitas amanti creaturae ineffabiliter copulatur, verum et praeter hoc foris in loco semper apparet, et praesto est ille desiderabilis filii hominis aspectus, in quem cum desiderent angeli prospicere (I Petr. I), sine dubio et hominis eadem semper exhilarantur visione, semper desiderata, semper praesente, amantes sine defectu, deficientes sine passione. ####
| #### “Thalami sex cubitorum erant hinc et inde,” |
#### #### subauditur, et palmi unius, quod supra dictum est, sed idcirco repetivit, ut continuo subjungeret: ####
| #### “Et mensus est portam a tecto thalami usque ad tectum ejus, latitudinem vigenti et quinque cubitorum, ostium contra ostium.” |
#### #### Hic numerus ex quinario numero per semetipsum multiplicato conficitur. Et quia quinque carnis sensibus praediti sumus, eorum similitudinem numerus iste ex quinario in semetipsum ducto quadratus significat, qui et si minus spirituales sunt, in bono tamen opere exterius per provectum multiplicantur. Ne ergo dubitemus solummodo spirituales aut virginei propositi homines in illam requiem ingredi et requiescere cum Deo requiescente ab operibus suis, ####
| #### “Latitudinem, inquit, a tecto thalami usque ad tectum ejus, mensus est viginti quinque cubitorum.” |
#### #### Pene et huic simile in Canticis legimus, ubi cum dictum esset: ####
| #### “Ferculum fecit sibi rex Salomon de lignis Libani, columnas ejus fecit argenteas, reclinatorium aureum, ascensum purpureum (Cant. III).” |
#### #### continuo subjunxit: ####
| #### “Media charitate constravit propter filias Hierusalem (ibid.)” |
#### #### Quod ait, ####
| #### “ostium contra ostium,” |
#### #### subauditur thalamorum, hinc trium et inde trium, mutuam concordiam et patientia semper in laude Dei corda simul et ora significat angelorum et hominum. ####  |