| #### CAPUT III. Quomodo vel qualibus thesaurus ejusmodi in tali agro absconditus sit, et a qualibus cito possit inveniri. |

| #### #### Diximus quo in agro thesaurus iste absconditus sit, scilicet, gloriosa distinctio personarum S. Trinitatis: jam dicendum quomodo illic absconditus sit. Utrumque etenim demonstrare supra propositum est, et quo in agro, et qualiter absconditus sit. Non longe pro bac demonstratione exemplum petatur. Praesens enim adest idoneum, si respicias unde dixerit: ####
| #### “Dominus narrabit in Scripturis populorum (Psal. LXXXVI).” |
#### #### Utique dices mihi quod hoc dixerit de illo quod sub interrogatione praemiserat, dicens hoc modo: ####
| #### “Nunquid Sion dicet homo, et homo natus est in ea, et ipse fundavit eam Altissimus?” |
#### #### (ibid.) Quo modo, vel in quantum haec portio magna thesauri absconditi, hoc talentum magni ponderis, hoc sacramentum Incarnationis ad solam pertinens personam Filii, absconditum est in agro saepe dicto, sic vel in tantum et non occultius ibidem mysterium totius Trinitatis absconditum est. Solis enim indignis, invidere et non videre volentibus, sic fuit absconditum, ut inveniri non posset dum quaereretur, et porcis bona margarita non conculcanda non objiceretur. Proinde dicit: ####
| #### “O Sion, nunquid dicit homo iste, et homo natus est in ea,” |
#### #### subauditur civitate sua, de qua praemisit: ####
| #### “Gloriosa dicta sunt de te, civitas Dei (ibid.).” |
#### #### ####
| #### “et ipse fundavit eam Altissimus.” |
#### #### Nunquid, inquam, dicet hoc homo, scilicet quispiam totus terrenus, qualis est judaeus vel haereticus? Subauditur non, hoc namque dicere deorum est, et omnium filiorum Excelsi (Psal. LXXXI), quod hic homo qui natus est in sancta Sion, quae una civitas est omnium sanctorum atque electorum angelorum et hominum, priusquam in ea nasceretur, ####
| #### “ipse fundavit eam Altissimus.” |
#### #### Non hoc dicet homo, non intelliget quis, deditus sensui terreno. Ergo thesaurus absconditus. Similiter de omnibus sacramentis et distinctione personarum sanctae Trinitatis, qui thesaurus magnus est; sciendum quia modus absconsionis talis est, ut homo infidelis non inveniat: deorum autem vel filiorum Excelsi multitudo fidelis cito apprehendat. ####  |