| #### CAPUT IV. Parvum fontem, qui in magna creverit flumina, Esther reginam fuisse. |

| #### ####
| #### “Parvus fons crevit in fluvium maximum, et in aquas plurimas redundavit (Esther. X),” |
#### #### scilicet Esther captiva et paupercula, et utroque parente orbata, multarum gentium regina, multarum provinciarum domina effecta est in diem placiti Dei, in tempus opportunum, altissimo providente, bene reservata. Quomodo vel quali misericordiae via? ####
| #### “Vir Judaeus, ait Scriptura, erat in Susis civitate, vocabulo Mardochaeus, filius Jair, filii Semei, filii Cis de stirpe Jemini, qui translatus fuerat de Jerusalem eo tempore, quo Jechoniam, regem Juda, Nabuchodonosor rex Babylonis transtulerat, qui fuit nutritius filiae fratris sui Edissae, quae altero nomine Esther vocabatur, et utrumque parentem amiserat, pulchra nimis ac decora facie. Mortuisque patre ejus ac matre. Mardochaeus eam sibi adoptavit in filiam (Esther. II).” |
#### #### Opus pium pietas operosa, pium habuit judicem et inspectorem Deum, cui tali in facto in tam liberali gratia suavis utique oblata erat eleemosyna. Revera odoratus est Dominus odorem suavitatis, et revera benedixit eis, et huic quae adoptata fuerat, et illi qui adoptaverat; benedixit, inquam, ut ambo crescerent in salutem populi, in salvationem suae gentis, cui pessimus exsurgebat hostis, scilicet Aman, filius Amadati, qui erat de stirpe Agag. Non putemus illum tunc primum esse coepisse hostem Judaeorum, quando Mardochaeus eum adorare noluit, imo jamdudum fuerat hostis, antiquam creduli in pectore gestans odii causam, veterem perflans ardenti ira inimicitiarum materiam. Agag quippe cujus de stirpe hic erat Aman, interfecerat Samuel, regem Amalech, quam videlicet gentem peccatricem delere mandaverat Dominus Sauli regi Israel. Pepercit Saul et populus Agag, et optimis gregibus ovium et armentorum, et vestibus, et arietibus, et universis quae pulchra erant, nec voluerunt disperdere ea. Quammobrem irato Domino, ####
| #### “Adducite, inquit Samuel, ad me Agag, regem Amalech, et oblatus est ei Agag pinguissimus, et in frusta concidit eum Samuel coram Domino (I Reg. XV). ” |
#### ####  |