| #### CAPUT XVII. De gazophylacio sacerdotum, qui excubant in custodiis templi, et gazophylacio sacerdotum, qui excubant ad ministerium altaris, et cur sic dictum sit: |

| #### ####
| #### “Isti sunt filii Sadoch,” |
#### #### et quid sit altare ante faciem templi. ####
| #### “Et dixit ad me: Hoc est gazophylacium, quod respicit viam meridianam, sacerdotum erit, qui excubant in custodiis templi. Porro gazophylacium quod respicit ad viam aquilonis, sacerdotum erit, qui excubant ad ministerium altaris.” |
#### #### Notandum quod sacerdotes, quibus custodiae templi delegatae sunt, habitant in gazophylacio, quod respicit ad viam meridianam, in qua lux plenissima est; hi autem qui excubant ad ministerium altaris, in quo offeruntur victimae pro peccato, in gazophylacio sint, quod respicit viam aquilonis eos qui ab aquilone veniunt, et offerunt victimas pro peccatis suis, suscipere et salvare cupientes. Nimirum utrinque gazophylacium, una sancta Scriptura est, in qua thesaurus noster est, si vere simus divites, si in litterae theca aurum spiritus et sacramentorum Christi, pretiosos novimus possidere lapides. Hoc tale gazophylacium tam ad meridiem quam ad aquilonem patet, quia nimirum si Scripturam attendas maxime propheticam, divitias salutis non minus Judaeorum quam gentium possidet. Qui autem sunt hi sacerdotes? Ait: ####
| #### “Isti sunt filii Sadoch, qui accedunt de filiis Levi ad Dominum ut ministrent ei.” |
#### #### Sadoch justus intepretatur. Porro justitiae principium fides est, per quam et ante circumcisionem Abraham justificatus est. ####
| #### “Credidit enim Abraham Deo, et reputatum est ei ad justitiam (Gen. XV).” |
#### #### Bene ergo non dixit, isti sunt filii Abrahae aut filii Israel, aut certe filii Levi, sed ####
| #### “isti sunt filii Sadoch.” |
#### #### ####
| #### “Non enim omnes qui ex Israel, hi sunt Israelitae, neque quia semen sunt Abrahae, omnes filii, sed in Isaac vocabitur tibi semen, id est non qui filii carnis, hi filii Dei, sed qui filii sunt promissionis, aestimantur in semine (Rom. IX).” |
#### #### Igitur isti quorum gazophylacia haec sunt, qui jure excubent in custodiis templi, vel ad ministerium altaris, isti, inquam, sunt filii Sadoch, filii justi Dei, vel Christi Filii Dei, et inde veraciter Abrahae filii, quia filii justitiae. ####
| #### “Et mensus est atrium longitudine centum cubitorum, et latitudine centum cubitorum.” |
#### #### Hic eodem sensu quo et in exteriore atrio centum cubiti intelligendi sunt. Nam fideles carnis Christi patres, quorum ex carne, quia templum corporis ejus constructum est, idcirco illos atrium interius esse dicimus, pro peregrinatione, qua in terra aliena propter promissionem peregrinati sunt, centuplum acceperunt. Etenim, juxta Apostolum, aspicientes in remunerationem nequaquam exspectatione sua frustrati sunt (Hebr. XI). ####
| #### “Et altare ante faciem templi.” |
#### #### ####
| #### “Altare ante faciem templi” |
#### #### fides eorumdem patrum exstitit, quae digna occursione constructionem ejusdem templi, id est incarnationis Christi praevenit, quae statim in hoc propheta mysticis designatur mensuris, incipiendo sic: ####  |