| #### VERS. 5. |

| #### #### ####
| #### “Deus potentes non abjicit, cum et ipse sit potens,” |
#### #### videlicet quia potentia temporalis, vel etiam copula conjugalis, et si aliquando nocent, non ex semetipsis, sed ex his quae circa ipsa sunt, nocent, id est ex malis quae circa illa ex hujus mundi cura succrescunt. Bona namque est ordine suo potentia, sed cauta regentis indiget vita. ####
| #### “Deus ergo, inquit, potentes non abjicit,” |
#### #### subaudi pro eo quod potentes sunt, cum et ipse sit potens, quod procul dubio repugnans esset. Nam potentem esse, et potentem pro eo quod potens est abjicere, manifestum est sibi repugnantia esse. Sed quoties abjicit, sicut et te quondam potentem abjecit, propter impietatem ipsorum hoc agit. Hoc est quod sequitur: ####  |