| #### CAPUT XXVIII. De eo quod dictum est: |

| #### ####
| #### “Omnis qui tetigerit montem, morte morietur.” |
#### ####
| #### “Omnis, inquit, qui tetigerit montem, morte morietur. Manus non tangent eum, sed lapidibus opprimetur, aut confodietur jaculis. Sive jumentum fuerit, sive homo, non vivet,” |
#### #### etc. Horum terribilium causa praesens populi rudis erat inscitia, cui tanquam adolescentulo petulanti, qui pium patrem revereri nesciret, severum paedagogum adhiberi oportebat. Docendum enim erat quod Deus patrum ejus non esset talis ut dii Aegyptiorum, quorum in sacris, imo sacrilegiis ludere et choros ducere, manducare et bibere, ac deinde polluere et pollui solemne erat in omni generi fornicationum. Siquidem non ultro vel facile hoc perdiscere poterat, quippe cum et post tales tantosque terrores nihil cunctatus, quasi nihil vidisset, fecerit vitulum conflatilem. ####
| #### “Sederunt populus manducare et bibere, et surrexerunt ludere. Dixeruntque: Isti sunt dii tui, Israel, qui te eduxerunt de terra Aegypti (Exod. XXXII).” |
#### #### Ergo terribilium quae ostensa sunt, id est buccinae perstrepentis, tonitruorum, ac micantium fulgurum, montisque fumantis, ac densissimae nubis, sive caliginis, ac sententiae, quae interponitur, ####
| #### “omnis qui tetigerit montem, morte morietur,” |
#### #### causa fuit ipse populi stratus, qui quoniam ad charitatem nondum pervenerat, oportebat ut timore stringeretur. Unde et post aliqua Moyses dicit: ####
| #### “Ut enim probaret vos venit Deus, et ut terror illius esset in vobis, et non peccaretis (Exod. XX).” |
#### #### Sed nunquid Dominum velle videre malum est? Imo bonum, et omnium optimum est. Sed malum est ei qui per curiositatem illum quaerere audet, aestimans quod Deus in sua natura visibilis, aut membris suis ut homo localiter distinctus aut circumscriptus sit. Recte igitur interpositione praecepti curiositas importuna atque indigna repulsa est. Posito autem praecepto, praevaricatoris poena justa est, ac proinde justissime. ####
| #### “Omnis, inquit, qui tetigerit montem, morte morietur,” |
#### #### et taliter, ut caeteri metum habeant. Quomodo manus, inquit, non tangent eum, videlicet abjectum, sicut pollutum et immundum? sed lapidibus opprimetur aut confodietur jaculis. Jumentum quare occidetur? Videlicet ut dominus jumenti, qui illud custodire neglexit, in eo contristetur, et in quo negligentia ejus est, in eodem aequa judicii mensura feriatur. ####  |