| #### CAPUT IX. Quomodo sit intelligendum, quod dictum est: ####
| #### “Ecce Michael unus de principibus primus venit in adjutorium meum, et ego remansi ibi juxta regem Persarum. ” |
####  |

| #### ####
| #### “Ecce, inquit, Michael unus de principibus primus venit in adjutorium meum et ego remansi ibi juxta regem Persarum (Dan. X).” |
#### #### Ac deinceps: ####
| #### “Et nunc revertar, ut praelier adversus principem Persarum. Cum enim egrederer, apparuit princeps Graecorum veniens (ibid.).” |
#### #### Notanda est haec littera, quia ####
| #### “remansi,” |
#### #### dicit, non juxta principem Persarum, sed ####
| #### “juxta regem Persarum.” |
#### #### Rex namque Persarum homo erat Darius vel Cyrus, cum quo vel juxta quem, quod melius dicitur, bonum angelum remanere oportebat, quia captivorum causa hoc exigebat. Princeps autem Persarum angelus malus erat, juxta quem non remanere, sed adversus quem praeliari bonum angelum decebat. Quid commodi, quid boni fructus inde provenerit, ex eo, quod juxta regem Persarum bonus iste angelus remansit, et adversus principem Persarum praeliatus est, non opus est quaerere, quia notum et jam superius tractatum est, qualiter rex Persarum instinctu Dei Judaeorum captivitatem solvit, et de reaedificando magni Dei templo decretum edixit, et deinde qualiter alius rex Persarum Assuerus retentus fuit ne pessimum Aman Agagitae hostis Judaeorum consilium perficeret, imo malitiae ejus machinationes in caput ejus retorqueret. Unde haec tam feliciter evenerunt, nisi quia bonus iste angelus remansit juxta regem Persarum, videlicet administrans consilium bonum? Spiritus enim, inquit Apostolus, administratorii sunt, et quia praeliatus est adversus sibi resistentem angelum malum principem Persarum, offerendo Deo orationes et defendendo causam captivorum. Magna sunt haec et digna, ut pro illorum effectu sancti principes coelorum praeliarentur, si memoriter teneas, quod jam saepe diximus, quia reservatio gentis illius praeparatio erat adventus Christi Jesu, ut esset, unde illo nascente verbum promissionis impleretur. Unde gaudere et laetari habebant, non solum iste praeliator angelus, et Michael adjutor ejus, sed omnes angeli, archangeli, throni, dominationes, principatus, potestates, virtutes, cherubim atque seraphim, cum omnibus hominibus bonae voluntatis. ####  |