| #### CAPUT 26 |

| #### ####
| #### “Cognovit ergo Jesus quia volebant eum interrogare, et dicit eis: De hoc quaeritis inter vos quia dixi vobis: Modicum et non videbitis me, quia vado, et iterum modicum et videbitis me, quia vado ad Patrem. Amen, amen dico vobis, quia plorabitis et flebitis vos, mundus autem gaudebit.” |
#### #### Ecce palam est, quia cum consilio suo doctrix sapientia, suaviter agens, et sollicitudinem auget, et causam sollicitudinis subtectam ex magna parte continet. Praemisso namque: ####
| #### “De hoc quaeritis inter vos, quia dixi: Modicum et jam non videbitis me,” |
#### #### et caetera, non dicit continuo, quod intellectui pronum esset, unum modicum est abhinc usque ad horam nonam instantis diei, qua transacta sepeliendus sum, et ####
| #### “jam non videbitis me;” |
#### #### et aliud modicum est ab eadem hora usque in diem tertium, quo resurgam, ####
| #### “et iterum videbitis me,” |
#### #### sed ita subjungit: ####
| #### “Amen, amen dico vobis, quia flebitis et plorabitis vos, mundus autem gaudebit.” |
#### #### Hic subaudiendum est: Sed postmodum plorabit et ululabit, vel risus ejus dolore miscebitur, et extrema gaudii ejus luctus occupabit (Prov. XIV). Nam econtra mox sequitur: ####
| #### “Vos autem contristabimini, sed tristitia vestra vertetur in gaudium.” |
#### #### Mundi hujus, inquit, immundi, qui suis immunditiis me adversantem odit. Mundi, inquam, id est amatorum mundi, inde gaudium erit, quia vado ad Patrem, quem tamen ille nescit. Sed tale ejus gaudium contritio duplex absorbebit. Primum, quia venient dies in quibus dicent: ####
| #### “Beatae steriles, et ventres qui non portaverunt, et ubera quae non lactaverunt (Luc. XXIII),” |
#### #### videlicet quando venient Romani, et tollent eorum locum et gentem (Joan. XI), secundem pavorem ipsorum; deinde quia tandem videbunt in quem transfixerunt (Zach. II). Vestra autem tristitia quantam laetitiam operetur, vel quando delenda sit gaudio, ecce per simile vobis intimo. ####  |