| #### CAPUT XXXIII. De sententia prophetica qua dictum est: |

| #### ####
| #### “Si tulerit homo carnem sanctificatam in ora vestimenti sui, nunquid sanctificabitur?” |
#### #### Huic sensui nequaquam illud contrarium videri debet quod, in Aggaeo propheta, cum interrogasset ex ore Domini sacerdotes, dicens: ####
| #### “Si tulerit homo carnem sanctificatam in ora vestimenti sui, et tetigerit de summitate ejus panem, ut pulmentum, aut vinum, aut oleum, aut omnem cibum, nunquid sanctificabitur? responderunt, dicentes: Non (Agg. II).” |
#### #### Nam ad id quod dicit, ####
| #### “nunquid sanctificabitur?” |
#### #### subaudiendum est, homo sive portando sive omnem cibum sumendo, qui tetigerit ex eo quod sanctificatum vel oblatum fuerit Domino. Nam neque portando, neque manducando, aut bibendo quod sanctum aut sancto contactum est, sanctificari potest, sed e contrario magis contaminabitur, si sancta contingere praesumpserit, cum ipse in anima pollutus sit. Nam continuo sequitur: ####
| #### “Si tetigerit pollutus in anima ex omnibus his, nunquid contaminabitur? Et responderunt sacerdotes et dixerunt: Contaminabitur (ibid.).” |
#### #### Itaque et nos alludentes, dicamus: Si signaculo crucis frontem aut pectus suum signaverit impius, nunquid hoc signo diabolus de illo effugabitur? Non utique, sed arctius includetur, imo et ipsa ejus anima nihilominus erit diaboli, juxta Scripturam dicentem: ####
| #### “Cum maledicit impius diabolum, maledicit animam suam (Eccli. XXI).” |
#### ####  |