| #### CAPUT 14 |

| #### #### [CAP. XVI.] ####
| #### “Haec locutus sum vobis, ut non scandalizemini.” |
#### #### Hoc itidem eodem modo sentiendum est, quo et illud superius, ubi eum discipulos suos turbandos fore firmasset, dicendo Simoni Petro: ####
| #### “Amen, amen dico tibi, non cantabit gallus hac nocte, donec ter me negabis,” |
#### #### statim intulit: ####
| #### “Non turbetur cor vestrum (Joan. XIII),” |
#### #### id est, etsi prae timore lingua titubat, fides in corde vestro non deficiat: eodem, inquam, modo et hoc sentiendum est, quod cum dixerit eis: ####
| #### “Omnes in me scandalum patiemini in ista nocte (Matth. XXIX),” |
#### #### nunc dicit: ####
| #### “Haec locutus sum vobis, ut non scandalizemini.” |
#### #### Aliud namque fuit in illa nocte scandalizari, aliud est absolute, vel sine ulla determinatione scandalizari. Scandalizati etenim sunt in illa nocte, cum propter noctis illius turbinem, percusso pastore, metu dispersae sunt oves (Zach. XIII); sed non sine ulla exceptione scandalizati sunt, quia compatientibus animis cum illo erant, a quo corporaliter dispersi fugiebant, et nec ipse Petrus, cum trepido ore negaret, corde in eum credere desinit, quem confessus fuerat esse Christum Filium Dei. Non ergo frustra fuit, quod eos praemonuit atque praemunivit, dicendo: ####
| #### “Haec locutus sum vobis, ut non scandalizemini.” |
#### #### Et adjecit: ####  |