| #### CAPUT 28 |

| #### ####
| #### “Ille autem dixit: Quia propheta est.” |
#### #### Minus quidem dixit, quam est, quia videlicet Christus Jesus illuminator omnium gentium, non solum propheta, sed Deus quoque et Dominus prophetarum est. At ille rudis visor veritatis adhuc erat. Verumtamen ad percontationem talium hominum, qui non quaerunt ut videant, sed ut videntes videre prohibeant, adversus istos, inquam ( ####
| #### “qui in synagoga Satanae sunt et Christum blasphemant (Apoc. III)” |
#### #### , Judaeos sufficit nobis et cunctis qui illuminati sunt responsio haec: ####
| #### “Quia propheta est.” |
#### #### Nam, quoniam nolunt audire vel scire quia Christus est, saltem hoc sciant et videant, ####
| #### “quia propheta est.” |
#### #### Non tamen ut adversus naturales ramos gloriemur, insultando, quia fracti sunt, et nos excisi de oleastro contra naturam in bonam olivam inserti sumus (Rom. XI); sed hoc solo contenti, ut os illorum obstruamus, dicentium: ####
| #### “Quia non est hic homo a Deo,” |
#### #### dicamus quia falsum est. Etenim saltem in poena vestra satis vobis manifestum est, ####
| #### “quia propheta est.” |
#### #### Ergo a Deo est, et in nomine Domini verum de vobis verbum locutus est, quo signo lex cognosci jubet prophetam in quo Dominus locutus est (Deut. XVIII). ####  |