| #### VERS. 5. |

| #### #### ####
| #### “Cujus,” |
#### #### subaudi stulti, ####
| #### “messem,” |
#### #### id est scientiam legis litteralem, ####
| #### “famelicus comedet,” |
#### #### id est gentilis populus quondam a scientia Dei jejunus spiritualiter intelliget, ####
| #### “et ipsum,” |
#### #### subaudi Judaicum populum, comedere, id est intelligere nolentem ####
| #### “rapiet armatus,” |
#### #### scilicet diabolus qui in Evangelio dicitur fortis armatus, qui non inveniens requiem in gentibus conversis, dicit de hoc stulto, id est de Judaeis: ####
| #### “Revertar in domum meam unde exivi (Luc. XI).” |
#### #### ####
| #### “Et bibent,” |
#### #### id est suaviter accipient ####
| #### “sitientes,” |
#### #### id est iidem gentiles, ####
| #### “divitias,” |
#### #### id est divina eloquia ####
| #### “ejus” |
#### #### quae bene appellat divitias: nam et alibi dicuntur ####
| #### “argentum igne examinatum (Psal. XI).” |
#### #### Comedere et bibere hoc loco differunt, quia quaedam obscura, dum nonnisi interpretata intelligimus, quasi comedimus; illa autem quae facilia sunt, quasi non mansa bibimus, dum ita sumimus ut invenimus. Moraliter de eodem stulto. ####
| #### “Ego vidi stultum.” |
#### #### Inter stultum et insipientem haec distantia est quod insipiens dicitur qui nescit, stultus qui non cavet malum quod scit. ####
| #### “Vidi. inquit, stultum firma radice,” |
#### #### id est temporali fultum prosperitate, ####
| #### “et maledixi,” |
#### #### id est, damnationem futuram dixi ####
| #### “pulchritudini,” |
#### #### id est gloriae ejus, ####
| #### “statim.” |
#### #### Nota quod addidit, ####
| #### “statim,” |
#### #### id est non more quorumdam infirmorum haesitavi, quorum est illa vox: ####
| #### “Mei autem pene moti sunt pedes, quia zelavi super iniquos, pacem peccatorum videns (Psal. LXXII).” |
#### #### Nonnunquam, more illorum qui tunc primum quando vident gloriosos morientes, dicunt: Ecce quam nihil est homo. Sed ####
| #### “statim,” |
#### #### id est in ipso cursu felicitatis ####
| #### “maledixi.” |
#### #### ####
| #### “Longe fiant filii ejus,” |
#### #### id est imitatores ejus, ####
| #### “a salute.” |
#### #### Quod sic erit, videlicet quia ####
| #### “conterentur in porta,” |
#### #### id est in die judicii qui exitus praesentis et introitus erit futuri saeculi. ####
| #### “Et non erit qui eripiat,” |
#### #### scilicet quia redemptio non erit ultra. ####
| #### “Cujus,” |
#### #### subaudi stulti ####
| #### “messem,” |
#### #### habet enim stultus messem, id est praedicationis facultatem et interdum etiam officium; hujus, inquam, ####
| #### “messem famelicus comedit,” |
#### #### videlicet quisquis scientiam non habens, tamen ad Deum sanctis anhelat desideriis, et juxta praeceptum Domini dicentis: ####
| #### “Quae dicunt facite, quae autem faciunt, facere nolite (Matth. XXIII) ,” |
#### #### a quocunque audiat discit quod audit, agit quod didicit, bonum. ####
| #### “Et ipsum rapiet armatus,” |
#### #### id est stultitia ejus et fraude sua tectus diabolus. ####
| #### “Et bibent,” |
#### #### id est utiliter audient, ####
| #### “sitientes,” |
#### #### id est hebetes quidem, sed amantes ####
| #### “divitias ejus,” |
#### #### id est eloquia ejus. Haec dicendo beatum Job stultitiae redarguit, cui et supra dixerat: ####
| #### “Ecce docuisti plurimos (Job IV),” |
#### #### etc. Et quasi quaereres cur negligenti donum intelligentiae tribuitur, et studioso plerumque non datur, protinus subdit: ####
| #### “Nihil fit in terra sine causa,” |
#### #### videlicet quia et stultus ideo donum accipit, ut justius prematur, et studiosus tardius consequitur, ut de labore quaerendi amplius remuneretur. ####
| #### “Et de humo non,” |
#### #### subaudi, sed de dispensatione divina, ####
| #### “egredietur [al. oritur] dolor,” |
#### #### videlicet vel tuus qui nunc est, vel stulti alicujus cum punitur. ####  |