| #### CAPUT XXIV. Quod tertio unctus sit idem David, et hoc ipsum in typum Domini, et filii sui Christi. |

| #### #### Hic jam sciendum est, quia hic talis ac tanti filii propheta et pater, tertio unctus est. Primo, hic a Samuele in medio fratrum suorum nesciente Saul. Secundo, in Hebron super domum Juda mortuo Saul. Tertio, super universum Israel, dejecta a spe regni omni domo Saul. Plane in isto quasi speculo, tota unctionis Christi forma praefulsit. Ille namque tertio unctus est. Primo, videlicet ubi de Spiritu sancto conceptus est (Luc. I; Matth. I). Secundo, ubi cum baptizaretur, veniente super illum Spiritu sancto, in specie columbae demonstratus est (Matth. V; Luc. III). Tertio, ubi resurgens ex mortuis tantam unctionis suae gratiam in suos fideles transfudit, quantam hic idem unctus rex futurus, pater illius commendare cupit his verbis: ####
| #### “Ecce quam bonum et quam jucundum habitare fratres in unum, sicut unguentum in capite quod descendit in barbam, barbam Aaron, quod descendit ejus in oram vestimenti ejus (Psal. CXXXII).” |
#### #### Ubi enim resurrexit, ipsa die stans in medio discipulorum suorum, dicensque: ####
| #### “Pax vobiscum, insufflavit,” |
#### #### et ####
| #### “accipite,” |
#### #### inquit, ####
| #### “Spiritum sanctum (Joan. XX),” |
#### #### et postmodum sedens a dextris Dei misit eumdem, et iterato dedit Spiritum sanctum (Act. I) Ita unguentum verum de capite in barbam Aaron, et oram vestimenti ejus descendit, id est Spiritus sanctus de Christo, qui caput nostrum est. Primo in illos fortes ac perfectos viros apostolos Christi, ac deinde per ministerium illorum in totam Ecclesiam descendit. ####  |