| #### CAPUT XXII. Quod Moyses cognati sui consilia audiverit, juxta sententiam Salvatoris, |

| #### ####
| #### “quia filii hujus saeculi prudentiores,” |
#### #### etc. #### (CAP. XVIII.) ####
| #### “Cumque audisset Jethro sacerdos Madian cognatus Moysi omnia quae fecerat Dominus Moysi et populo suo Israel, eo quod eduxisset Dominus Israel de Aegypto, tulit Sephoram uxorem Moysi, quam remiserat, et duos filios ejus.” |
#### #### Quam ob causam remiserit uxorem et filios suos Moyses superius scriptum est, videlicet ob circumcisionem, tetigit enim pedes ejus, et ait: ####
| #### “Sponsus sanguinum tu mihi es (Exod. IV).” |
#### #### Et dimisit eum postquam dixerat, ####
| #### “sponsus sanguinum.” |
#### #### Notandum hoc loco quod ei, in quo Deus loquebatur, quem principem plebis suae constituerat, non homo, sed Deus, per quem mirabilia tanta Deus fuerat operatus, consilium dedit homo ethnicus: ####
| #### “Stulto, inquiens, labore consumeris et tu et populus iste, qui tecum est. Sed audi verba mea atque consilia, et erit Dominus tecum. Esto tu populo in his quae ad Dominum pertinent. Quibus auditis, Moyses fecit omnia quae ille suggesserat, et electis viris strenuis de cuncto Israel, constituit eos principes populi.” |
#### #### Ergo ex hoc quoque Ioco veram esse claret evangelicam Domini sententiam, dicentis: ####
| #### “Quia filii hujus saeculi prudentiores sunt filiis lucis in generatione sua (Luc. XVI).” |
#### #### Nam in genere quidem causarum ad Dominum pertinentium, Moyses prudentissimus erat omnium lucis filiorum, ####
| #### “neque surrexit propheta ultra in Israel, sicut Moyses quem nosset Dominus facie ad faciem, in omnibus signis atque portentis quae misit per eum (Deut. XXXIV).” |
#### #### Verum in genere causarum pertinentium ad rempublicam hominum prudentior illo cognatus ejus inventus est, in quo hodie quoque plerosque filios saeculi videmus filiis lucis prudentiores. Quod sciens Apostolus ita Corinthiis loquitur: ####
| #### “Saecularia igitur judicia si habueritis, contemptibiles qui sunt in Ecclesia constituite ad judicandum (I Cor. VI).” |
#### #### Contemptibiles eos vocat comparatione nobiliorum, qui causarum ad Dominum pertinentium minus capaces sunt. Nam in Christi Ecclesia non ex genere carnis, sed ex regenerationis gratiae spiritualibus donis, cuncta censetur nobilitas. Igitur quoties filii lucis a filiis hujus saeculi quidpiam percipiunt quod sit auditu vel imitatione dignum, hoc exemplo superioribus erit utiliter ad inferiorum consilia descendendum. ####  |