| #### VERS. 12. |

| #### #### ####
| #### “Et facta sunt ei quatuordecim millia ovium,” |
#### #### etc. Dum dicitur: ####
| #### “Addidit Dominus quae fuerant Job duplicia (v. 10),” |
#### #### de animalibus palam quidem est quod duplicata sint: de filiis autem quod dupliciter addiderit sic constat, quia decem postmodum in carnem restituit, decem vero qui amissi fuerant in occulta animarum vita servavit. Juxta allegoricum sensum eodem modo de animalibus intelligendum est, quo et in prima parte libri expositum est, quia videlicet per Psalmistam Patri dicitur: ####
| #### “Omnia subjecisti sub pedibus ejus, oves et boves universas, insuper et pecora campi (Psal. VIII).” |
#### #### Sancta vero Ecclesia, quae in exordiis suis innumeris tentationibus pressa, tam Israeliticum populum quam multos ex gentibus amisit, videlicet quos lucrari non potuit, in fine duplicia recipit, quia ex omni natione fidelium numerus in ea multiplicior excrescit. ####  |