| #### VERS. 13. |

| #### #### ####
| #### “Sive in una tribu,” |
#### #### id est in solo Juda, ####
| #### “sive in terra sua,” |
#### #### id est in tota Judaea, ####
| #### “sive in quocunque loco misericordiae suae,” |
#### #### id est in gentilitate, ####
| #### “eas,” |
#### #### subaudi nubes, ####
| #### “jusserit inveniri.” |
#### #### Una namque tribus profecto Judae, tribus clara prae caeteris ac multiplex invenitur, terra autem sua totus Israel; locus vero misericordiae gentilitas, quae ex sola misericordia reconciliationem accepit, et nunc juxta Osee misericordiam consecuta est. Unde et Paulus: ####
| #### “Gentes autem, inquit, super misericordia honorare Deum (Rom. 15),” |
#### #### et aliquando Deus nubes, id est, doctores suos, videlicet prophetas, soli tribui Judae contulit, aliquando populum quoque Israeliticum ad antiquam gratiam post correptionem captivitatemque evocavit, aliquando cunctis gentibus miracula virtutum ostendit. Sed vir arrogans quia futura per propheticum spiritum sensit, mox per jactantiam adjungit: ####  |