| #### VERS. 15. |

| #### ####
| #### “Non dabitur aurum obrizum pro ea: nec appendetur argentum in comparatione [al. commutatione] ejus.” |
#### ####
| #### “Aurum, inquit, obrizum,” |
#### #### id est claritas angelorum, qui in ea quae sunt conditi innocentia perdurantes, et fulgent claritate justitiae, et nullis vel minimis maculantur sordibus culpae, non dabitur pro ea, quia videlicet ad redemptionem generis humani nullus angelorum pro hac sapientia, quae Christus est, mittendus fuit; sed per Creatorem ipsum necesse erat et decebat ut creatura liberaretur. ####
| #### “Nec appendetur, inquit, argentum in comparatione ejus,” |
#### #### id est vita justorum praedicantium non adaequabitur puritati justitiae ejus. Argento enim saepe eloquia divina signantur. Vita ergo scriptorum, vel praedicatorum sanctorum quantalibet sanctitatis luce polleat, adventum vobis supernae sapientiae per suam praesentiam non commutat; quia quamlibet sancti fuerint, in comparatione unigeniti Filii nullius pensantur fuisse meriti. ####  |