| #### CAPUT 28 |

| #### ####
| #### “Iterum autem videbo vos, et gaudebit cor vestrum, et gaudium vestrum nemo tollet a vobis.” |
#### #### Vos, inquit, qui nunc estis quasi mulier in utero habens, quae clamat parturiens, et cruciatur ut pariat, ego iterum videbo, vobisque videndus apparebo, separatus quidem a vestrae mortalitatis utero sed bono vestro natus, et immortalis factus in regnum aeternum (Apoc. XII). ####
| #### “Et gaudebit cor vestrum, et gaudium vestrum” |
#### #### certum et verum, ####
| #### “nemo tollet a vobis” |
#### #### Nam vos constanter gaudentes dicetis: ####
| #### “Quare fremuerunt gentes, et populi meditati sunt inania?” |
#### #### (Psal. II.) Vere enim in vanum frement, et inania meditabuntur, quando caedent vos in synagogis. Ibi etenim magis gaudebitis, et ibitis gaudentes a conspectu concilii, quoniam digni estis pro nomine meo contumeliam pati (Act. XII). Quod et si corpus occiderint, sic quoque cor vestrum gaudebit, quia gaudium vestrum non in carne, quae potest occidi, sed in corde vel anima, quam persecutor occidere non potest (Matth. X), repositum erit. ####
| #### “Vestrum” |
#### #### igitur ####
| #### “gaudium nemo tollet a vobis.” |
#### ####  |