| #### CAPUT XVI. Cur statio ad Sanctum Joannem ad Lateranas. |

| #### #### Non solum hoc Sabbato, quo deponuntur albae, sed et octava superius die, id est Sabbato sanctae Paschae, maternum Lateranensis Ecclesiae privilegium exigit, ut nusquam apostolicus alias procedat, sed in eadem Ecclesia quae sedes est apostolica, coeptas nihilominus sacri baptisterii concludat octovas. Est autem in honore sancti Salvatoris sanctique Joannis Baptistae ab imperatore Constantino constructa dicente: ####
| #### “Sit omnibus notum, nos ita Christi cultores effectos, ut intra palatium nostrum templum ejus nomini construamus, in quo populus Christianus una nobiscum conveniens, divinitati illic gratias referat.” |
#### #### Nomen ipsum, quod dicitur ad Lateranas, antiqua proba spurci Neronis accusat, qui dedecorose potionibus usus maleficis, illic, ut fertur, latens, ranas evomuit. Sed ####
| #### “ubi abundavit iniquitas, superabundante gratia (Rom. V),” |
#### #### nunc illic Romani imperii mater est Ecclesia, quae illos, quos Sabbato sancto genuit, et Christi candore vestivit filios, nihilominus hac die octava, spirituali circumcidit petra, quam petram scandali Judaeis, nobis autem credentibus petram honoris et caput anguli, in hodierna epistola, de qua supra dictum est, Petrus appellat. Circumcisio vero spiritualis, et vera ipsa est, de qua in cadem Epistolae lectione praemiserat: Fratres, deponentes omnem malitiam, et omnem dolum, et simulationes, et invidias et omnes detractationes, sicut modo geniti infantes, rationabiles, et sine dolo, lac concupiscite (I Petr. II), etc. Vera, inquam, et vere sancta, solaque necessaria est circumcisio haec, qua nostri corporis sensus omnes, et ipsum principale nostrum, id est mens circumciditur. Nam sine hac circumcisione Christus in nobis moritur, id est Christi fides, nec prodest nobis illud, quod in communione gratulabundus nobis loquitur Paulus: Omnes, inquit, qui in Christo baptizati estis, Christum induistis (Gal. III), sicut et Jacobus apostolus ait: ####
| #### “Fides sine operibus mortua est (Jac. II).” |
#### #### Quod bene per illud veteris historiae factum praefiguratum est: ####
| #### “Cum esset Moyses in itinere in diversorio, occurrit ei Dominus, et volebat eum. Tulit illico Sephora acutissimam petram, et circumcidit praeputium filii sui, tetigitque pedes ejus, et ait: Sponsus sanguinum tu mihi es. Et dimisit eum, postquam dixit ei: Sponsus sanguinum tu mihi es ob circumcisionem (Exod. IV).” |
#### #### Moyses namque, in eo quod Sephoram uxorem habuit alienigenam, Christum significat, qui de gentibus alienigenam accepit uxorem, Ecclesiam. Unde illud quod ####
| #### “Aaron et Maria locuti sunt contra Moysen propter uxorem ejus Aethiopissam (Num. XII),” |
#### #### doctores nostri mystice ad hoc referunt, quod Synagoga et vetus sacerdotium, invidendo saluti gentium, usque hodie Christum blasphemat. ####
| #### “Moyses itaque cum esset in itinere in diversorio,” |
#### #### nondum circumcisis filiis, ####
| #### “occurrit ei Dominus et volebat eum occidere;” |
#### #### quia dum Christus inter nos per fidem in itinere vitae praesentis ambulans, in diversorio est, id est ad eos qui nunc baptizantur, divertit, nisi illi filii ejus sic circumcidantur, ut supra dictum est, fides ipsius in eis citius moritura est. #### Quod ne fiat, tollit cito Sephora, id est mater Ecclesia, petram acutissimam, et circumcidit filiorum suorum praeputium, scilicet ea circumcisione, de qua supra dictum est in lectione Epistolae. Petra illa quae idem Christus est, de qua in eadem lectione dictum est, carnem, id est opera carnis, sollicite ac festinanter abscidit: Tangitque pedes ejus, id est vestigia sequitur, dicitque eisdem filiis suis: ####
| #### “Christus passus est pro nobis, relinquens exemplum, ut sequamini vestigia ejus (I Petr. II).” |
#### #### ####
| #### “Sponsus, inquit, sanguinum tu mihi es,” |
#### #### videlicet quia me tibi despondens, sanguinem tuum in dotem fudisti, et cum causae articulus exigit, ut pro te patiar, sanguinis mei vicem reposcis, et nunc interim carnem meam crucifigam cum vitiis et concupiscentiis (Gal. V). Igitur, ut supra dictum est, recte hac octava die agitur statio ad Sanctum Joannem Lateranensem, quia mater et apostolica sedes illa Ecclesia est, et quos Christo filios genuit, ipsa spirituali circumcisione circumcidit. ####  |