| #### CAPUT 20 |

| #### ####
| #### “Dicit ei Simon Petrus: Domine, quo vadis?” |
#### #### Inchoatum de dilectione sermonem, iste ardentior caeteris Domini et Magistri sui amator, impatienti dolore attonitus, primus interrupit, videlicet quia dixerat: ####
| #### “Filioli, adhuc modicum vobiscum sum, quaeretis me, et sicut dixi Judaeis, quo ego vado vos non potestis venire, et vobis dico modo.” |
#### #### Ait ergo: ####
| #### “Domine, quo vadis? Respondit Jesus: Quo ego vado non potes me modo sequi, sequeris autem postea.” |
#### #### Hoc postmodum palam rei probavit eventus, quia tunc infirmus, Dominum sequi non poterat Petrus, negavit enim tertio ne illum pariter moriendo sequi cogeretur; secutus est autem postea, tunc scilicet quando jam senior extendit manus suas, et dignus Magistro discipulus exemplo ejus cruci affixus est. ####  |