| #### CAPUT 42 |

| #### ####
| #### “Conversus Petrus vidit illum discipulum, quem diligebat Jesus sequentem, qui recubuit in coena super pectus ejus, et dixit: Domine, quis est qui tradet te?” |
#### #### Nesciens adhuc Petrus quid diceretur, pedum incessu Dominum sequebatur, simulque injussus ille alius discipulus. Quare autem ultra solitam suae personae descriptionem nunc addidit, ####
| #### “discipulus iste qui et recubuit in coena super pectus ejus, et dixit: Domine, quis est qui tradet te?” |
#### #### Cum enim multis jam locis suimet mentionem fecerit, dicendo, quem diligebat Jesus, hic tamen in sui designatione addidit, qui et recubuit in coena super pectus ejus, et dixit: ####
| #### “Domine, quis est qui tradet te?” |
#### #### Cur ergo, nisi ut intelligas Dominum dicentem Petro, sequere me, illud respicere quod eidem dixerat in coena, non potes me modo sequi, sequeris autem postea? Hoc nempe tunc dictum est, quando super pectus ejus recumbens discipulus iste, dixit ei: ####
| #### “Domine, quis est qui tradet te?” |
#### ####  |