| #### CAPUT 25 |

| #### ####
| #### “Nolite mirari hoc, quia venit hora, quando omnes, qui in monumentis sunt, audient vocem ejus. Et procedent qui bona egerunt, in resurrectionem vitae; qui vero mala egerunt, in resurrectionem judicii.” |
#### #### Nolite, inquit, mirari hoc, quia non bona vestra est admiratio; non enim haec admiramini, tanquam verba vitae et virtutis, sed tanquam insaniam daemonium habentis. Nolite ergo mirari, quia parva sunt haec comparatione majorum, quae visuri estis, ut vos miremini, ut videntes turbemini timore et stupore horribili (Sap. V), ut juxta prophetam videatis, et ignis devoret hostes manus Domini (Isa. XXVI). Magnum quidem est venisse horam illam et nunc esse, quam videre voluerunt et non viderunt multi reges et prophetae (Luc. X); magnum, inquam, et mirum est, mortuos audire vocem Filii Dei et vivere. Magnum, inquam, hoc est; sed multo majus est, venire horam de qua non dico, quia nunc est; sed dico tantum, ####
| #### “quia venit,” |
#### #### id est, imminet jam et appropinquat, et sine dubio futura est, ####
| #### “in qua omnes, qui in monumentis sunt;” |
#### #### omnes, inquam, sive mortui sive vivi, id est, sive peccatores sive justi, qui in monumentis sunt sepulti, et solutis vel aridis corporibus in cinerem suum reversi, ####
| #### “audient vocem ejus,” |
#### #### in jussu imperiosae suae majestatis, in voce archangeli et tuba Dei de coelo descendentis (I Thes. IV), virtutibus coelorum commotis (Matth. XXIV), coelique ac terrae cardinibus concussis, et ita manifeste venientis igne in conspectu ejus ardente, et in circuitu ejus tempestate valida, et coelos desursum, et terram ad discernendum populum suum advocante (Psal. XLIX). Quid tum? Nunquid mortui illi, qui modo vocem Filii Dei audire et vivere, id est, a morte animae per fidem et per lavacrum regenerationis et invocationem sancti Spiritus. (Tit. III) resurgere nolunt et ideo non resurgunt (Eph. IV): nunquid, inquam, isti vocem ejus tunc non audient, aut quia resurgere nollent, non resurgent? Non est ita, sed omnes tam inviti quam et volentes, horamque illam desiderantes, et in illo die judicii fiduciam habentes, resurgent et procedent. ####  |