| #### CAPUT 43 |

| #### ####
| #### “Si diligeretis me, gauderetis utique, quia ad Patrem vado, quia Pater major me est.” |
#### #### Diligitis quidem me nunc interim tanquam proximum, sed nondum tanquam Deum: ####
| #### “Si enim sic diligeretis me, si cognovissetis me, si crederetis, quia ego in Patre, et Pater in me est, gauderetis utique, quia ad Patrem vado.” |
#### #### Quanta enim in hoc diligentibus me gaudendi causa est? Magna plane et ineffabilis. Nam quandiu mortalis homo sum, Pater major me est. ####
| #### “Minuisti enim eum, inquit Psalmista, paulo minus ab angelis.” |
#### #### Sequitur autem: ####
| #### “Gloria et honore coronasti eum, Domine, et constituisti eum super opera manuum tuarum. Omnia subjecisti sub pedibus ejus (Psal. VIII).” |
#### #### Item in alio psalmo: ####
| #### “Dixit Dominus Domino meo, sede a dextris meis.” |
#### #### Ac deinceps: ####
| #### “De torrente in via bibet, propterea exaltabit caput (Psal. CIX).” |
#### #### Hoc, propter idipsum, quia vado, mox futurum est. Videbitis enim me Dominum et Salvatorem vestrum, propter passionem mortis gloria et honore coronatum. Igitur si dilexeritis me, videlicet credendo et cognoscendo, quia ####
| #### “ego in Patre et Pater in me est,” |
#### #### (sine qua cognitione, non potestis digne diligere me) gauderetis utique transire me ab exsilio mundi, et aeternaliter sessurum ad dexteram Patris, intrare in gloriam regni mei, quia videlicet hactenus, ex quo carnem indui, ####
| #### “Pater major me est,” |
#### #### et ego secundum mortalitatem ejusdem carnis non solum Patre, sed etiam immortalibus paulo minor sum angelis (Hebr. II). ####  |