| #### CAPUT 12 |

| #### ####
| #### “Cohors ergo et tribunus et ministri Judaeorum comprehenderunt Jesum, et ligaverunt eum.” |
#### #### Ergo quia non poterat transire calix quem dederat Pater, nisi obediens Filius biberet illum; ####
| #### “comprehenderunt, inquit, Jesum,” |
#### #### videlicet quomodo tenebrae potuerunt, quae nunquam lucem comprehenderunt. Comprehenderunt, inquam, et ligaverunt, quia sola haec erat potestas tenebrarum, ut comprehenderent ad ligandum quem comprehendere non merebantur ad intelligendum. Ita comprehenderunt hora sua, hora una et potestate momentanea, quia videlicet, posthac, lucem comprehendere nusquam ulla tenebris erit potestas. ####
| #### “Comprehenderunt, inquit, et ligaverunt.” |
#### #### O nimis horrenda temeritas peccatorum! Ergo cum lictores isti, qui salutem et misericordiam ligaverunt; cum, inquam, isti fortes phrenetici, qui medicum sic arctaverunt ululantes et lugentes mirantur, quod hostes sibi locum et gentem tulerunt et sanctificationem conculcaverunt. Verbi gratia, cum dicunt secundum Isaiam: ####
| #### “Ubi est qui eduxit eos de mari cum pastoribus gregis sui; ubi est qui posuit in medio ejus Spiritum Sancti sui, qui eduxit ad dexteram Moysem brachia majestatis suae (Isa. LXIII),” |
#### #### et caetera, respondeat illis utrumque majestatis suae brachium esse ligatum, et idcirco nullum praebiturum auxilium. Et quia liberatoris sui manus non solum ligaverunt, sed etiam clavis confixerunt, cum item plorantes legunt: ####
| #### “Civitas sancta tua facta est deserta, Sion deserta facta est, Jerusalem, desolata domus sanctificationis nostrae et gloriae nostrae, ubi laudaverunt le patres nostri; nunquid super his continebis te, Domine (Isa. LXIV);” |
#### #### respondeat, oportere se continere manus suas: ####
| #### “Expandi enim, inquiens, manus meas ad populum incredulum (Isa. LXV),” |
#### #### et reliqua. Caeterum nobis qui credimus, manus illae sic ligatae vel expansae in cruce plus operatae sunt, quia videlicet, fortem armatum, hactenus atrium suum custodientem (Luc. XI), et sua in pace possidentem, alligaverunt et palam configentes atque triumphaliter traducentes chirographum peccati deleverunt (Coloss. II). ####  |