| #### CAPUT XX. De vestibus sacerdotalibus. |

| #### #### (CAP. XXVIII.) ####
| #### “Applica quoque ad te Aaron fratrem tuum cum filiis suis, de medio filiorum Israel, ut sacerdotio fungantur mihi Aaron, Nadab et Abiu, Eleazar, et Ithamar: faciesque vestem sanctam fratri tuo in gloriam et decorem. Et loqueris cunctis sapientibus corde, quos replevi spiritu prudentiae, ut faciant vestes Aaron, in quibus sanctificatus ministret mihi,” |
#### #### etc. Venimus ad sacerdotalia vestimenta, quae et primum more Judaico simpliciter exponenda sunt, et deinde singillatim mystica scrutanda est intelligentia. Porro non eodem ordine hic descripta sunt quo in vestiendo sacerdote sumuntur. Nam feminalia linea, quibus operitur primum carnis turpitudo, postremo in hac descriptione posita sunt, et econtrario rationale, quo praeter laminam auream, in pontificis fronte ligandam, nihil sanctius in vestibus erat, primum designatum est. Ait enim: ####
| #### “Haec autem erunt vestimenta, quae facient: rationale et superhumerale, tunicam lineam, et strictam, cidarim, et balteum.” |
#### #### Et post multa: ####
| #### “Facies, ait, et feminalia linea, ut operiant carnem turpitudinis suae,” |
#### #### etc. ####  |