| #### CAPUT 15 |

| #### ####
| #### “Et dicebat eis: Vos de deorsum estis, ego de supernis sum. Vos de mundo hoc estis, ego non sum de hoc mundo. Dixi ergo vobis, quia moriemini in peccatis vestris.” |
#### #### Rationem illis acerbam reddidit, cur quo ipse vadit, ipsi venire non possint, et in peccato suo sint morituri: ####
| #### “Vos, inquit, de deorsum estis, ego de supernis sum.” |
#### #### Ista comparatio necdum sufficiebat ad definiendum hujus illorum impotentiae causam, quia videlicet omnes homines, sive electi sive reprobi, omnes secundum naturam communem de deorsum sunt. Unde et Joannes Baptista, cum Christus esse putaretur, in comparatione, vel potius desperatione suimet, qui vere erat vel est Christus: ####
| #### “Qui est de terra, inquit, de terra est, et de terra loquitur; qui de coelo venit, super omnes est (Joan. III).” |
#### #### Quapropter addendum erat, ut tota perscriberetur causa impotentiae, juxta quod dixerat: ####
| #### “Quo ego vado, vos non potestis venire.” |
#### #### Nam et illi de deorsum erant, de terrena massa assumpti, de primo homine terreno nati fuerant, quibus ait: ####
| #### “Ut ubi ego sum, et vos sitis (Joan. XIV).” |
#### #### Addidit ergo: ####
| #### “Vos de mundo hoc estis, ego non sum de hoc mundo.” |
#### #### Hoc utique reproborum est, et hoc ab electis differunt, quod cum omnes de deorsum, id est, de terra sint, excepto Christo unigenito Dei Filio, qui de coelo venit, soli ipsi de hoc mundo sunt. Nam electis idem dicit: ####
| #### “Si de mundo fuissetis, mundus quod suum erat diligeret; quia vero de mundo non estis, sed ego elegi vos de mundo, propterea odit vos mundus, (Joan. XV).” |
#### #### Igitur utrumque dicendum fuit, et quod de deorsum essent per communem naturam, et quod de mundo hoc essent per vitium vel malitiam suam, ut utrumque impossibile monstraretur eis, illuc ire, quo ibat ipse, qui et de supernis, id est, de Deo Patre est, per propriae Divinitatis naturam, et de hoc mundo non est, per omnimodam humanae quam assumpserat naturae innocentiam, vel coelestem vitam. Qua ratione tam fortiter quam suaviter reddita: ####
| #### “Dixi ergo vobis, inquit, quia moriemini in peccato vestro.” |
#### #### Quod itidem alia protinus ratione confirmat, subjungens: ####
| #### “Si ergo non credideritis quia ego sum moriemini in peccatis vestris.” |
#### #### Vere enim non aliter, nisi credendo, quod Christus de supernis sit, et de hoc mundo non sit, id est, et quod de superno Patre Deo Deus verus sit et quod in mundo natus, nihil eorum quae in mundo sunt vitiorum vel peccatorum admiserit, potest quisquam inter ejusdem Christi membra numerari, et illo capite in uno corpore unicae Ecclesiae vivere de spiritu Dei. Dixit autem alibi ipse: ####
| #### “Quia nemo ascendit in coelum, nisi qui descendit de coelo, Filius hominis qui est in coelo (Joan. III).” |
#### #### Recte igitur istis, quos sibi nullatenus per fidem incorporandos esse noverat, ait hic qui solus de supernis est: ####
| #### “Quo ego vado, vos non potestis venire,” |
#### #### et ideo dixi vobis: ####
| #### “Quia moriemini in peccato vestro. Si enim non credideritis, quia ego sum, moriemini in peccatis vestris.” |
#### ####  |