| #### CAPUT XXXI. Quare hircus unum tantum, aries autem duo cornua habere visus sit. |

| #### #### Si et illud quaeras, cui idem hircus visus est unum tantummodum habens cornu inter oculos suos, aries autem cornua duo, facilis patet responsio, quia corpora quidem animantium singula regna signant, reges autem eorumdem regnorum intelliguntur per cornua. Constat autem quia regni Macedonum rex unus Alexander exstitit, et victo Dario, sicut jam dictum est, solus suo tempore regnum tenuit. Regnum autem Persarum et Medorum non rex unus extulerat capita Babylonica, sed duo Babyloniae victores et duo fuere reges eodem tempore, unius imperii consortes, videlicet Cyrus et Darius Medus avunculus ejus, Astyagis filius. Bene igitur hirci quidem unum, arietis autem duo cornua visa sunt, quia videlicet rex unus regnum Macedonum, duo autem reges Persarum et Medorum roboraverunt imperium. Cyrus tempore vel aetate junior quam Darius, victoriis et potentia plus crevit, nec non et opibus et Dario major est effectus. Hoc pulchre visio memorata innuit, dum praemisso: ####
| #### “Et ecce aries unus stabat ante paludem, habens cornua excelsa,” |
#### #### subjungitur, ####
| #### “et nunc excelsius altero atque succrescens; hoc est Cyrus Dario valentior, et victoriis magis quam ille proficiens (Dan. VIII).” |
#### ####  |