| #### CAPUT XXIX. Angelos non ita creatos, ut proficere non potuerint, sed solum Deum absque profectu semper fuisse perfectum. |

| #### #### Firmati Verbo Domini coeli illi (Psal. XXXII), novemque, ut jam dictum est, ordinibus distincti, non parum profecerunt ad cognitionem Creatoris sui, et ejus per quod facti sunt Verbi, et dilatatis cordibus charitate pleni, laudaverunt laude incessabili tremendam fortitudinem ejus, quam viderant in judicio, et dejectione tanti adversarii. Nam profecisse et proficere adhuc sanctos quoque angelos, constat in cognitione Creatoris sui, testante Apostolo qui cum praemisisset ####
| #### “investigabiles esse divitias Christi, et dispensationem sacramenti absconditi a saeculis in Deo, qui omnia creavit (Ephes. III),” |
#### #### subjunxit atque ait, ####
| #### “ut innotescat principatibus et potestatibus in coelestibus per Ecclesiam multiformis sapientia Dei (Ephes. III).” |
#### #### Per Ecclesiam, id est, per ea quae in Ecclesia vel cum Ecclesia Deus homo factus egit, Sponsus pro sponsa, passus, mortuus et resurgens a mortuis, superato principe mortis. Innotescere dicit principatibus et potestatibus in coelestibus multiformem sapientiam Dei, sive dispensationem sacra menti absconditi a saeculis in Deo, qui omnia creavit, videlicet, ita ut admirantes in visu tantae potentiae, dicant: ####
| #### “Quis est iste rex gloriae? quis est iste rex gloriae? (Psal. XXIII)” |
#### #### sed de hoc alias. Nunc illud dicendum erat, quia non, ut nonnulli putant, tales creati sunt angeli, ut creatis illis, continuo nihil deesset totius perfectionis, quia profecto solus Creator est, qui absque profectu perfectus semper fuisse vel esse credendus sit. Alioquin si ab initio creationis perfecti fuerunt angeli, et nihil defuit eis, multos consiliarios in caeteris operibus suis Deus habere potuit. Dicit autem Scriptura prophetica: ####
| #### “Quis adjuvit Spiritum Domini, aut quis consiliarius ejus fuit et ostendit illi.” |
#### #### (Isa. XL.) Apostolus quoque ait: ####
| #### “Quis enim cognovit sensum Domini, aut quis consiliarius ejus fuit?” |
#### #### (Rom. XI.) Nimirum sicut idem prosequitur: ####
| #### “Quoniam ex ipso, et per ipsum, et in ipso sunt omnia (ibid.);” |
#### #### solus Creator scivit et fecit omnia. Angeli autem, ubi ab ipso creati sunt, caeteris operibus spectatum admissi, qui bono et simplici oculo viderunt, et non inviderunt, sed laudaverunt sapientiam tanti artificis, ad ejus amicitiam digne sunt provecti. Qui vero nequam habentes oculum, inviderunt et oderunt, juste repulsi, longeque sunt remoti. ####  |